Οι Σίβυλλες ~ ΦΙΛΟΛΟΓΟΣ ΕΡΜΗΣ\nΣίβυλλα ήταν το συλλογικό όνομα μιας κατηγορίας μαντικών γυναικών εμπνευσμένων από τον Απόλλωνα, που μάλλον δεν είχαν πραγματική συγγένεια αίματος μεταξύ τους, αλλά μοιράζονταν πολλά χαρακτηριστικά. Τις ονόμαζαν από το τόπο καταγωγής τους. (Περσική, Κυμαία, Ερυθραία, κλπ.) Σε αντίθεση με τις Πυθίες, δεν ήταν ενταγμένες σε κάποιο ναό ή ιερατείο. Ήταν συνήθως περιπλανώμενες, κατάγονταν και δρούσαν σε/από πολλούς λαούς και πολιτισμούς, και οι προφητείες τους γίνονταν σε μορφή διαγγέλματος.\nΗ Καπέλα Σιστίνα είναι το προσωπικό παρεκκλήσιο του Πάπα. Σε αυτήν, ο Μιχαήλ Άγγελος παράστησε μια σειρά Εβραίους προφήτες σε εναλλαγή με τις προφήτισσες του Απόλλωνα, τις Σίβυλλες. Δεν ήταν τυχαίο, ούτε ιδιοτροπία του καλλιτέχνη.\nΑυτό που μας ενδιαφέρει είναι ότι οι Σίβυλλες και οι χρησμοί τους, εξασφάλισαν την ομαλή μετάβαση από την αρχαία στην χριστιανική θρησκεία. Η αναγνώριση του Χριστιανισμού, έγινε μέσω (έστω και νοθευμένων) χρησμών του Απόλλωνα.\nΕλληνίδα, λένε πως ήταν η πρώτη Σίβυλλα, (με… Λιβυκό όνομα) αλλά αυτό αμφισβητείται, όχι μόνο γιατί αναφέρονται και άλλες παραλλαγές, αλλά και γιατί τα χαρακτηριστικά της μπερδεύονται με αυτά της δεύτερης. Σύμφωνα με τον Παυσανία, η καταγωγή της περίφημης Μάντισσας και προφήτισσας Σίβυλλας αρ. 2 (υπήρχαν πολλές, αλλά εδώ μιλάμε για τις δυο αρχαιότερες) ήταν από την Μικρά Ασία, και από εκεί ήρθε στους Δελφούς, ενώ η αρ. 1 πήρε το όνομά της από την Λιβύη:\n«Την παλιά Σίβυλλα, που ήταν και η πιο μεγάλη από όλες οι Έλληνες έλεγαν πως ήταν κόρη του Δία και της Λαμίας, της κόρης του Ποσειδώνα και ότι ήταν η πρώτη γυναίκα που έψαλλε χρησμούς, καθώς και ότι πήρε το όνομά της από τους Λίβυους»\nΚαι ο περιηγητής Παυσανίας συνεχίζει για τις Σίβυλλες:\n«Η Ηροφίλη όμως ήταν νεότερη απ΄ αυτή, (την παλιά Σίβυλλα) αν και φαίνεται παλιότερη από τον Τρωϊκό πόλεμο, και προφήτεψε για την Ελένη, τον όλεθρο Ασίας και Ευρώπης που θα ανατραφεί στη Σπάρτη, και πως γι΄αυτήν θα πέσει το Ίλιο από τους Έλληνες»\nΚαι παρακάτω, λέει η Ηροφίλη:\n«Γεννήθηκα μισή θνητή και μισή θεά από αθάνατη νύμφη και πατέρα σιτοφάγο. Από μητέρα είμαι από την Ίδη [το βουνό της Τροίας] και πατρική μου χώρα είναι η ερυθρή Μάρπησσος, ιερή της μητέρας, και ο ποταμός Αϊδωνέας» (Μικρασιατικά τοπωνύμια)\nΚαι ο Παυσανίας συνεχίζει:\n«Πέθανε στην Τρωάδα και το μνήμα της είναι στο άλσος του Σμινθέα (=Απόλλωνα)»\nΤο λεξικό της Σούδας λέει πως η Σίβυλλα δεν ήταν άλλη από τη γνωστή μάντισσα από την Τροία, την Κασσάνδρα, του Πρίαμου την κόρη, μεταξύ άλλων απόψεων. Ο Παυσανίας αναφέρει πως και άλλες περιοχές διεκδικούσαν την καταγωγή της Σίβυλλας, αλλά πιστεύει πως η ομολογία της ίδιας είναι καθοριστική. Ο χρησμός αυτός ήταν καταγραμμένος και δεν σήκωνε αμφισβήτηση:\n«Οι Ερυθραίοι – γιατί αυτοί φιλονικούν περισσότερο από όλους τους Έλληνες για την Ηροφίλη»/ /«λένε»/ /«ότι είναι κόρη του ντόπιου βοσκού Θεόδωρου και μιας νύμφης. Η νύμφη είχε το επώνυμο «Ιδαία» [Ίδη: το βουνό της Τροίας] «όχι για άλλο, παρά ότι τα δασωμένα μέρη τα λέγανε τότε οι άνθρωποι ΄Ιδες. Το στίχο που αναφέρεται στη Μάρπησσο και τον ποταμό Αϊδωνέα οι Ερυθραίοι τον αφαιρούν από τους χρησμούς» [ Παυσανίας, Φωκικά, 12, 1-7]\nΟ Κλήμης Αλεξανδρείας γράφει πως η πρώτη Σίβυλλα ήταν και αυτή από την Μικρά Ασία: «Η Σίβυλλα είναι παλιότερη από τον Ορφέα. Λέγονται πολλά γι΄ αυτήν και τους πασίγνωστους χρησμούς της και την επωνυμία της. Ήταν Φρύγια, αποκλήθηκε Άρτεμη, και φτάνοντας στους Δελφούς έψαλλε:\n΄΄ Ώ Δελφοί, αφιερωμένοι στον τοξότη Απόλλωνα, εγώ ήρθα να προφητέψω τη νόηση του Δία που κρατά την Αιγίδα, γιατί έχω πικραθεί από τον αδελφό μου τον Απόλλωνα΄΄\nΕίναι και άλλη μια, από την Ερυθραία [της Μικράς Ασίας] που την λέγανε Ηροφίλη. Αυτές τις αναφέρει ο Ηρακλείδης ο Ποντικός στο ΄΄Περί χρηστηρίων΄΄» [ Κλήμης Αλεξανδρείας, «Στρωματείς» Α΄ ΧΧΙ σελ 279]\nΑκούστε και τον Παυσανία:\n«Στις ψαλμωδίες της ονομάζει τον εαυτό της όχι μόνο Ηροφίλη, αλλά και Άρτεμη, και γυναίκα επίσημη του Απόλλωνα, άλλοτε και αδελφή του, και άξαφνα και κόρη του…» [ Παυσανίας, Φωκικά, 12, 1-7 ] [ ούτε αυτός άντεξε άλλο…]\nΗ μόνη «διαφωνία» είναι ποια ήταν πρώτο Νούμερο, η 1 ή η 2, αν και τίποτα δεν αποκλείει πως το Νούμερο 1 έλεγε τα ίδια με το 2.\nΑναφέρονται παραλλαγές, που θέλουν την Σίβυλλα αρ. 1 αναθραμμενη στον Ελικώνα από τις Μούσες, ή να έρχεται από τους Μαλιείς [Θεσσαλία] [ Πλούταρχος, Περι του μη χραν έμμετρα νυν την Πυθίαν 9] Ο Παυσανίας υπαινίσσεται πως αυτό αντιφάσκει με τους χρησμούς της [= «οι Έλληνες λένε…» ] Υπάρχουν τέτοιες διαφοροποιήσεις σε πολλούς Μύθους, πχ. για τον Πέλοπα, που ήταν Φρύγας κλπ. Ο δε Κλήμης μας λέει πως ήταν Φρύγια. Ο Χριστιανός και ο πολυθεϊστής, έγραφαν χοντρικά την ίδια εποχή, και συμφωνούν σχεδόν απόλυτα.\nΟι καταγωγές ποικίλλουν. Κόρη του Τρώα Δάρδανου η μια, γι’ αυτή από της Ερυθρές έλεγαν πως ήταν από τη Λυδία, κλπ.\nΑκούσαμε πως η πρώτη Σίβυλλα ήταν Φρύγια, Ελληνίδα, «Ιδαία» (=Τρωαδίτισσα) κλπ. Αυτές εμφανίστηκαν μετά, σύμφωνα με το λεξικό Σούδας. Η πραγματική καταγωγή της πρώτης Σίβυλλας ήταν Εβραϊκή.\nΜία από τις Σίβυλλες του Μ. Άγγελου\n«πρώτη ουν η Χαλδαία η και Περσίς, η κυρίω ονόματι Σαμβήθη» [ Λεξικό Σούδας, λήμμα «Σίβυλλα Χαλδαία»]\n(είναι τα διάφορα ονόματα και καταγωγές της Εβραίας Σαββαής)\n(περίληψη: «οι στίχοι των προφητειών της είναι ατελείς, -γιατί δεν πρόφταιναν να τους καταγράψουν σωστά- είτε ο Θεός δεν θέλησε να γίνουν γνωστά τα μέλλοντα στους πολλούς και ανάξιους» [ Λεξικό Σούδας. λήμμα «Σίβυλλα Χαλδαία» «Οι στίχοι αυτής ατελείς ευρίσκονται και άμετροι /…/ είτε και κατ’ οικονομίαν Θεού τούτο γέγονεν, ως μη γινώσκοιντο υπό των πολλών και αναξίων οι χρησμοί αυτής» ] )\nΗ Εβραία Σίβυλλα Σαββαή, Σάββη ή Σαβίνθη, είχε εμπνευστεί από τον Απόλλωνα, (φυσικά!) λέει ο Παυσανίας, αν και δεν πιστεύει πως ήταν η πρώτη:\n«Μετά τη Δημώ,» [βγήκε] «στους Εβραίους που είναι πέρα από την Παλαιστίνη, γυναίκα χρησμολόγος, που λέγονταν Σάββη. Λένε πως η Σάββη είχε πατέρα τον Βηρωσό και μητέρα την Ερυμάνθη. Μερικοί την λένε Βαβυλώνιακή, και άλλοι Αιγύπτιακή Σίβυλλα» [αναφέρει και άλλους Μάντεις που δεν ήταν Εβραίοι] «αυτές ήταν οι γυναίκες και οι άντρες που αναφέρονται μέχρι τις μέρες μου πως μάντεψαν εμπνευσμένες από τον θεό» [Απόλλωνα] [ Παυσανίας, Φωκικά, 12, 1-7 ]\nΚαι ο Αιλιανός μνημονεύει «Ιουδαία» Σίβυλλα, αλλά λέει πως μερικοί δεν την μνημονεύουν... [ Αιλιανός, «Ποικίλη Ιστορία» XII, XXXV]\nΛένε πως προφήτεψε για τον Μεγαλέξαντρο και τον Χριστό, αλλά μίλησε και για πολλά άλλα έθνη. Ήταν απόγονος του «μακαριωτάτου» Νώε. Είχε γεννηθεί στην Αίγυπτο ή την Βαβυλώνα, Σε αυτές τις χώρες είχαν μετοικιστεί οι Εβραίοι. Την λέγανε και Περσική ή Χαλδαία. Χαλδαίος ήταν και ο Αβραάμ.\nΚατά τη γνώμη μου, οι μαρτυρίες πως η πρώτη Σίβυλλα ήταν Εβραία ή Τρωαδίτισσα, δεν αντιφάσκουν. Αν η πρώτη Σίβυλλα ήταν κόρη του Δάρδανου και εγγονή του Τεύκρου, «αφ’ ής και άλλαι γυναίκες, όσαι εγένοντο μαντικαί, Σίβυλλαι ελέγοντο…» [ Ευστάθιος Θεσσαλονίκης, Ομηρικά σχόλια, Ραψ. Β΄, σελ. 285] τότε μπορεί κάλλιστα να είναι η Εβραία.\nΓιατί ο Δάρδανος και ο Τεύκρος είναι οι Δαρδά και Θοργαμά της Παλαιάς Διαθήκης, ο Δαρδά μάλιστα θεωρείται ο σοφότερος μετά τον Σολομώντα.\n«…δόξαν εχόντων παρά τοις Εβραίοις επί δεινότητι, ων ου παρελεύσομαι τα ονόματα. ήσαν δε Άθανος και Αιμανός και Χάλκεος και Δάρδανος» [ Ιώσηπος, Ιουδαϊκή αρχαιολογία Η΄, 5]\nΗ δε Τροία, είχε επαφές με την Μεσοποταμία (από όπου κατάγονταν η Σαββίνθη) μέσω του Μέμνονα, που αν και Τρώας ήταν στρατηγός ή και βασιλιάς της Ασσυρίας, και ήταν γνωστός και σεπτός στο Ισραήλ.\nΗ Σίβυλλα του Τεύκρου και του Δάρδανου, ήταν λοιπόν η Σίβυλλα της Χαλδίας.\nΗ Σίβυλλα είχε διατάξει τους Ρωμαίους (205 π.Χ) να λατρέψουν τη Φρυγική θεά Κυβέλη (=Μητέρα των θεών) που την αποκαλούσαν «Ιδαία», από το βουνό της Τροίας. Ο Ηρόδοτος την ονομάζει «μητέρα Δινδυμήνη» [ Ηρόδοτος, 1, 80, Εγκυκλοπαίδεια Ελευθερουδάκη, λήμμα «Ιδαία».] και αναφέρει «ιερό όρος» της θεάς στην Μικρά Ασία. Μέχρι και ο Αυτοκράτορας Ηλιογάβαλος ευνουχίστηκε ως «Γάλλος», ιερέας της Κυβέλης. Ο λόγος αυτής της απόλυτης υιοθέτησης, ήταν η Τρωική - Φρυγική της καταγωγή, που ήταν ίδια με των Ρωμαίων. Η Κυβέλη, που ονομάζονταν και Κυβήβη, φαίνεται πως προέρχεται από την Ουριτική λατρεία της θεότητας Χουβάβα. [ Ακαδημία επιστημών ΕΣΣΔ, Παγκόσμια ιστορία, τομ Α2, σελ 817-820] Οι Δελφοί είχαν προστάξει την Αθήνα να λατρέψει την ίδια θεά.\nΣτην αρχαία Ρώμη έλεγαν πως η Κυμαία Σίβυλλα είχε πουλήσει τους χρησμούς της στον Ρωμαίο Ταρκύνιο, που τους συμβουλεύονταν ακατάπαυστα. Υπήρχαν ειδικοί ιερείς για την ερμηνεία των προφητειών της. Τα βιβλία της φυλάγονταν στο ναό του Παλατίνου Απόλλωνα, στη Ρώμη.[Εγκυκλοπαίδεια Ελευθερουδάκη, λήμμα «Βαγώη» ] Η δύναμη της πόλης προέρχονταν από εκεί, δηλαδή τον Απόλλωνα. Αυτή είναι η Μυθολογική – θεολογική εξήγηση της υποδούλωσής μας στη Ρώμη, και ο πραγματικός λόγος της απεικόνισης των Σιβυλλών στις εκκλησίες από τους Ιταλούς της Αναγέννησης.\nΗ Σίβυλλα και ο Πλάτων ως προφήτες του Χριστού. Μονή νήσου Ιωαννίνων\nΤον Μεσαίωνα διατηρούσαν πολλά βιβλία γραμμένα από τις Σίβυλλες, και οι ηγέτες φαίνεται ότι τα συμβουλεύονταν συχνά. Οι Γερμανοί Αυτοκράτορες του Μεσαίωνα διάβαζαν τους χρησμούς της Τιβουρτίνης Σίβυλλας. Φυσικά, σιβυλλικό βιβλίο με χρησμούς υπήρχε και στο Μέγα Παλάτιον της Κωνσταντινούπολης, και οι Αυτοκράτορες το χρησιμοποιούσαν. Πρώτη μνεία αυτών των βιβλίων γίνεται κατά την εξιστόρηση της βασιλείας του μισομυθικού Ρωμαίου βασιλιά Ταρκύνιου όπως είπαμε. Επίσημα καταγραμμένοι χρησμοί των Σιβυλλών υπήρχαν και στους Δελφούς.\nΟι Χριστιανοί θεωρούσαν τις Σίβυλλες προφήτισσες της έλευσης του Χριστού. Τις απεικόνισαν μάλιστα σε ναούς. Τις βλέπουμε θρονιασμένες ανάμεσα στους Εβραίους Προφήτες στην Καπέλλα Σιξτίνα, στις τοιχογραφίες του Μιχαήλ Άγγελου. Σήμερα, πολλοί επιστήμονες λένε πως οι «χριστιανικοί» χρησμοί της Σίβυλλας είναι νόθοι. Άραγε υπάρχουν και γνήσιοι χρησμοί; Οι περισσότεροι χρησμοί των Μάντεων είναι κατασκευασμένοι με κάποιου είδους σκοπιμότητα…\nΑλλά εδώ, υπάρχουν άλλες "συμπτώσεις", γιατί, σα να μη φτάνει η μαρτυρία αρχαίων συγγραφέων περί Εβραίας Σίβυλλας, ανατρέχοντας στην Παλαιά Διαθήκη, ανακαλύπτουμε ένα σωρό προφητικές γυναίκες που μας θυμίζουν απόλυτα τις Σίβυλλες. Οι προφητείες τους, που όπως είδαμε, οι Έλληνες πίστευαν πως προέρχονταν από τον Απόλλωνα, δεν μπορεί να μην περιείχαν μονοθεϊστικές νύξεις. Αρα, οι ισχυρισμοί των πρώτων Χριστιανών δεν ήταν αβάσιμοι. Να θυμίσουμε επίσης πως στην αρχαιότητα δεν έπαιζε κανείς με τους χρησμούς τόσο εύκολα όσο το κάνουμε σήμερα.\nΊσως η πρώτη Εβραία Σίβυλλα, πριν τη Σαββαή, να ήταν η Μαριάμ, αδελφή του Ααρών και του Μωυσή, που η Παλαιά Διαθήκη αποκαλεί «Μαριάμ η προφήτις» και την παρουσιάζει επικεφαλής οργιαστικής λατρείας των Εβραίων γυναικών.[ Παλαιά Διαθήκη, Έξοδος, ΙΕ΄, 20-21]\nΗ πιο χαρακτηριστική «Προφήτις» είναι η Δεββώρα. Το όνομα σημαίνει «μέλισσα». [ Ιώσηπος, Ιουδαϊκή Αρχαιολογία, Ε΄,V, 2] «Γυνή προφήτις γυνή Λαφιδώθ, αύτη έκρινε [κυβερνούσε] τον Ισραήλ εν τω καιρώ εκείνω». [ Παλαιά Διαθήκη, Κριταί, Δ΄, 4.] Η Δεββώρα καθοδήγησε με τις Μαντείες της –συγγνώμη, Προφητείες, τον πόλεμο εναντίον του Σισάρα του Αρισώθ, συνεργαζόμενη με τον στρατηγό Βαράκ.\nΑκόμα πιο ενδιαφέρον είναι να ακούσουμε πως διοικούσε προφητεύοντας η Δεββώρα: «και αυτή εκάθητο υπό φοίνικα Δεββώρα ανά μέσον της Ραμά και ανά μέσον της Βαιθήλ εν τω όρει Εφραίμ, και ανέβαινον προς αυτήν οι υιοί Ισραήλ εις κρίσιν». [ Παλαιά Διαθήκη, Κριταί, Δ΄, 5] Με άλλα λόγια, η Δεββώρα, από τις πλαγιές του βουνού Εφραίμ, προφήτευε σαν την Πυθία στους Δελφούς. Ο φοίνικας ήταν άλλο ένα στοιχείο της Απολλώνιας λατρείας, που οι Έλληνες τον τοποθετούσαν στη Δήλο.\nΑς μνημονεύουμε μια Εβραία νεκρομάντισσα. Αν και είχε κατατρεχθεί από την επίσημη θρησκεία, είχε, πάντα σύμφωνα με το κείμενο της Βίβλου, την δύναμη να καλέσει τον μεγάλο προφήτη Σαμουήλ από τους νεκρούς (!) παρά τη θέληση του (!) για να συνομιλήσει με τον Σαούλ. [ Παλαιά Διαθήκη, Βασιλειών Α, ΚΗ΄.]\n«και είδεν η γυνή τον Σαμουήλ» (τον πεθαμένο) «και ανεβόησε φωνή μεγάλη» /… /«και είπεν αυτή ο βασιλεύς: μη φοβού, ειπόν τίνα εώρακας. και είπεν αυτώ η γυνή. θεούς εώρακα αναβαίνοντας εκ της γης. και είπεν αυτή. τι έγνως;» /…/ «και είπε Σαμουήλ. ινατί παρηνώχλησάς μοι αναβήναιμε;» («είδε η γυναίκα τον» [πεθαμένο] «Σαμουήλ, και φώναξε δυνατά. και της είπε ο Βασιλιάς. Μη φοβάσαι, πες μου ποιον είδες. και του είπε η γυναίκα. είδα θεούς» [(!)] «να ανεβαίνουν από τη γη. και της είπε. τι έμαθες; και είπε ο Σαμουήλ, γιατί με ενόχλησες, κάνοντάς με να ανέβω» [–από τον Κάτω κόσμο εννοεί])\nΚαι η σεμνή τελετή συνεχίστηκε στον ίδιο ρυθμό…\nΤώρα, θα μιλήσουμε για μια «σοφή» (=μάντισσα, μην ξεχνάμε) Εβραία που γλίτωσε μια επαναστατημένη πόλη από την οργή των στρατευμάτων του Δαυίδ που την πολιορκούσαν. Την υπάκουσαν όλοι, πολιορκητές και πολιορκημένοι: «και εισήλθε η γυνή προς πάντα τον λαόν και ελάλησε προς πάσαν την πόλιν εν τη σοφία αυτής» [ Π. Διαθήκη, Βασιλειών Β΄, Κ΄, 22] (η γυναίκα πήγε στο λαό και μίλησε σε όλη τη πόλη με τη σοφία της) Έχουμε την περιγραφή μιας Σίβυλλας; Με τι άλλο κύρος μπορεί να μίλαγε;\nΣοφή γυναίκα αναφέρεται και αλλού. [Παλαιά Διαθήκη, Βασιλειών Β΄, ΙΔ΄, 2 ]\nΈχουμε και την «Όλδαν την προφήτιν γυναίκα Σελλήμ υιού Θεωκέ υιού Αρράς». Φαίνεται πως οι Εβραίες Σίβυλλες ήταν οι φύλακες των Ιερών Βιβλίων του Ιουδαϊσμού. Ανάλογες ιστορίες για Ιερά Σιβυλλικά βιβλία, που φυλάγονταν στο ναό του Παλατίνου Απόλλωνα, έχουμε και στη Ρώμη.[Εγκυκλοπαίδεια Ελευθερουδάκη, λήμμα «Βαγώη» ]\nΌταν αμφισβητήθηκε ένα βιβλίο «νόμου Κυρίου δια χειρός Μωυσή» που βρέθηκε στο Ισραήλ, τότε ο βασιλιάς διάταξε να ερευνήσουν τη γνησιότητά του:\n«και επορεύθη Χελκίας και οις είπεν ο βασιλεύς προς Όλδαν την προφήτιν γυναίκα Σελλήμ υιού Θεωκέ υιού Αρράς φυλάσσουσαν τας εντολάς –και αύτη κατώκει εν Ιερουσαλήμ εν μασαναί- και ελάλησεν αυτή κατά ταύτα» [ Παλαιά Διαθήκη, Παραλειπομένων Β΄, ΛΔ΄, 14 κ.έ. ] Στη συνέχεια η «προφήτις» επιβεβαίωσε την γνησιότητα του βιβλίου.\nΟ Παυσανίας μαρτυρά για ένα θαυμαστό τάφο μιας Εβραίας που την έλεγαν Ελένη (;) στα «Σόλυμα» (Ιερουσαλήμ) [ Παυσανίας, Αρκαδικά, 16, 5] ώχ…\nΑναφέρεται και η Μωσώ (θηλυκό του Μωυσή;) «Εβραία γυναίκα, που σύγγραμμά της έχει γίνει Εβραϊκός νόμος. Έτσι λέει ο Αλέξανδρος ο Μιλήσιος, ο Πολυίστωρ». [ Σούδα, λήμμα «Μωσώ».] Οι αρχαίοι Έλληνες λοιπόν, υπολόγιζαν τις Εβραίες Σίβυλλες.\nΗ Σίβυλλα και ο Θουκυδίδης ως προφήτες του Χριστού. Μονή νήσου Ιωαννίνων\nΟι Χριστιανοί Γότθοι έκαψαν το βιβλίο της Σίβυλλας στη Ρώμη, αγνοώντας την άποψη των Ρωμαιοτραφών Χριστιανών γι’ αυτήν, εκτός αν ήθελαν να στερήσουν την πόλη από τη δύναμή της… (και αυτοί λοιπόν, πίστευαν στις προφητείες της!) Πάντως, οι χριστιανοί Αυτοκράτορες της Δύσης συμβουλεύονταν τους χρησμούς της μέχρι τέλους, αφού το διέταξε και ο απόστολος Παύλος!\n«Ο απόστολος λέγων Παύλος:\n΄΄λάβετε και τας Ελληνικάς βίβλους, επίγνωτε Σίβυλλαν, ως δηλοί έναν θεόν και τα μέλλοντα έσεσθαι» [ Κλήμης Αλεξανδρείας, Στρωματείς ΣΤ΄ V σελ. 193. ]\nΗ Σίβυλλα είχε χρησμοδοτήσει στους Ρωμαίους - που θεωρούταν απόγονοι Τρώων, πατριώτες της, σπορά του Αινεία - πως πρέπει να θυσιάζουν ένα ζευγάρι Ελλήνων και Γαλατών σε ειδικές περιπτώσεις. Αυτά, τα γράφει ο γνωστός μας ιερέας των Δελφών, ο Πλούταρχος. Η Ρώμη είχε κατακτηθεί από Γαλάτες. Το μίσος προς αυτούς ήταν δικαιολογημένο. Οι Έλληνες δεν κατάκτησαν τη Ρώμη, αλλά είχαν κατακτήσει την Τροία, τη μητρόπολή της… Έτσι, Γαλάτες και Έλληνες ήταν οι θανάσιμοι εχθροί των Ρωμαίων. Οφθαλμόν αντί οφθαλμού…\nΗ Διδασκαλία των Λογοτεχνικών Χαρακτήρων στο Λύκειο\nΒενετία Αποστολίδου & Ειρήνη Γαμβρού Προτεινόμενη διάρκεια: 14 διδακτικές ώρες Εισαγωγή Στο πρώτο δίμηνο του σχολ...\nΜουσική και ποίηση περπατούν χέρι-χέρι...\nΤου Γαβριήλ Μπομπέτση Συνδέεται η ποίηση με τη μουσική; Η απάντηση είναι από αρχαιοτάτων χρόνων. Θα κάνουμε μια ιστορική αναδρομή, γι...\nΔιαγώνισμα Λατινικῶν Ι’ (ΠΑΝΕΛΛΗΝΙΕΣ 2018)\nΛατινικά Ομάδας Προσανατολισμού Ανθρωπιστικών Σπουδών 10ο ΔΙΑΓΩΝΙΣΜΑ - ΘΕΜΑΤΑ (Σε όλη την ύλη) Α. Να μεταφράσετε τα παρα...


Shiseido Waso Purifying Peel Off Mask 100 ml - 10114936401\nΗ μάσκα προσώπου, με το έντονο χρώμα, Waso Purifying Peel Off, καθαρίζει την επιδερμίδα σε μια στιγμή! Στεγνώνει και μεταμορφώνεται σε ένα ελαφρύ φιλμ, που καλύπτει την επιδερμίδα. Εξαλείφει τους ρύπους από τους πόρους της επιδερμίδας και χαρίζει φωτεινή και ανανεωμένη όψη. Αφαιρεί τα νεκρά κύτταρα αφήνοντας την επιδερμίδα καθαρή και απαλή ενώ διατηρεί την φυσική υγρασία.\nShiseido Essentialist Eye Palette 01 Miyuki Street Nudes - 10114738101\nΜεταξένιας υφής σκιές ματιών σε τετραπλή παλέττα Essentialist Eye Palette 01 Miyuki Street Nudes με τους τέλειους χρωματικούς συνδυασμούς για ένα αψεγάδιαστο look. Το αποτέλεσμα διαρκεί έως και 12 ώρες χωρίς να αλλοιώνετε το χρώμα ή να "μαζεύει" στο κέντρο του βλεφάρου.\nLancaster Sun Sensitive Oil-Free Milky Fluid For Face SPF50 50 ml - 8571040784\nΗ σειρά Sun Sensitive, είναι η πιο αποτελεσματική αντηλιακή προστασία της Lancaster, με συνθέσεις υψηλής αντοχής για ευαίσθητες επιδερμίδες. Η αποκλειστική μας τεχνολογία Full Light προστατεύει απο τις ακτίνες UVA/UVB, το Ορατό φως και τις Υπέρυθρες ακτίνες, ενώ το φυσικής προέλευσης σύμπλεγμα Sunsicalm καταπραϋνει και προφυλάσσει την ευαίσθητη επιδερμίδα από τη φθορά που προκαλεί η ηλιακή ακτινοβολία. Με καθαρή σύνθεση, φιλική προς το θαλάσσιο περιβάλλον, αυτό το λεπτόρευστης υφής προιόν για το πρόσωπο, το νέο SUN SENSITIVE Oil-Free Milky Fluid SPF50, διασφαλίζει ότι η επιδερμίδα σας θα παραμείνει προστατευμένη καθ'ολη τη διάρκεια της ημέρας. Χρησιμοποιήστε αυτό το υψηλής αντοχής, μη κολλώδες αντηλιακό προϊόν που θα σας χαρίσει μια αίσθηση άνεσης για την επιδερμίδα.\nΤελευταία ενημέρωση: Κυριακή, 24 Οκτωβρίου 2021, 11:26 πμ


Κρατικά Βραβεία Αρχιτεκτονικής | palo.com.cy\nΚάθε βραβείο θα αποτελείται από συμβολικό έπαθλο, χρηματικό ποσό (€10,000 για τις κατηγορίες Αξιόλογο Αρχιτεκτονικό Έργο, Ειδικό Βραβείο Αρχιτεκτονικής και Έργο Νέου Αρχιτέκτονα) και Αναμνηστικό Δίπλωμα.\nΟι λεπτομερείς όροι και τα έντυπα συμμετοχής βρίσκονται στην ιστοσελίδα του Τμήματος www.moi.gov.cy/tph.\npalo.com.cy palo.com.cy 15/07/19 12:11\nΣύμφωνα με το Τμήμα Πολεοδομίας θα δοθούν τρία βραβεία σε ισάριθμες κατηγορίες. Η ημέρα υποβολής των έργων είναι η 12η Σεπτεμβρίου. Οι λεπτομερείς όροι και τα έντυπα συμμετοχής βρίσκονται στην ιστοσελίδα του Τμήματος www.moi.gov.cy/tph. Κάθε τριετία βραβεύονται από τον...


Εκεί θα χτυπήσει τη Ρόζενμποργκ! | Goal News Cy\nΑ' ΚΑΤΗΓΟΡΙΑΑΠΟΕΛΕκεί θα χτυπήσει τη Ρόζενμποργκ!\nΕκεί θα χτυπήσει τη Ρόζενμποργκ!\nΤο τεχνικό τιμ του ΑΠΟΕΛ έχει κοιτάξει τα πάντα που αφορούν τη Ρόζενμποργκ. Από τη συμπεριφορά και τα πλάνα του Κάρε Ίνγκεμπριγκτσεν, έως τον κάθε έναν παίκτη ξεχωριστά.\nΗ λεπτομερής αποκρυπτογράφηση των Νορβηγών εννοείται πως οδήγησε στην άντληση μιας σειράς συμπερασμάτων, βάσει των οποίων «χτίστηκε» και το αγωνιστικό πλάνο ενόψει του σημαντικού μεθαυριανού αγώνα για την 3η προκριματική φάση του Τσάμπιονς Λιγκ.\nΤο βασικότερο που απορρέει από τη «μάθηση» της Ρόζενμποργκ; Πως σαφώς πρόκειται για επικίνδυνο μεσοεπιθετικά αντίπαλο, ιδιαιτέρως από την εκδήλωση επιθέσεων από τις πτέρυγες, αλλά με (εμφανείς) ανασταλτικές αδυναμίες. Ο αριθμός 10, όσα τα τέρματα που δέχθηκε στο πρωτάθλημα σε 17 ματς, είναι πλασματικός.\nΚαι προφανώς, εκεί ζητά επίμονα ο Τόμας Κρίστιανσεν να «χτυπήσουν» οι ποδοσφαιριστές του μεθαύριο βράδυ στο στάδιο Λέρκενταλ, εξασφαλίζοντας ένα αποτέλεσμα που θα τους δίνει το προβάδισμα ενόψει του επαναληπτικού. Πολύ περισσότερο στο κέντρο της οπισθοφυλακής.\nΟ Δανός προπονητής κρίνει πως η πίεση από ψηλά είναι ικανή να επιφέρει δυσλειτουργία των πρωταθλητών Νορβηγίας, να προκύψουν τα αβίαστα λάθη και με έξυπνες επινοήσεις των παικτών του να εκκολαφθούν οι ιδανικότερες προϋποθέσεις για την παραβίαση της εστίας. Εκτός από τη σωστή αμυντική συμπεριφορά, σημείο «κλειδί» για τον ΑΠΟΕΛ θα είναι το πώς θα συμπεριφερθεί στο δεύτερο μισό του χώρου δράσης του.\nΣε αντίθεση με τις διπλές αναμετρήσεις απέναντι στην TNS, όπου όλοι οι παίκτες της αντιπάλου ήταν πίσω από την μπάλα, σε αυτές με τη Ρόζενμποργκ τα πράγματα θα είναι διαφορετικά. Ο Ίνγκεμπριγκτσεν θα επενδύσει σε ένα επιθετικό σχηματισμό (4-3-3), οπότε οι χώροι θα είναι πολύ περισσότεροι, φτάνει να αξιοποιηθούν σωστά με βάση το πλάνο που εκπονήθηκε και θα αναλυθεί λεπτομερώς εντός της ημέρας.\nΈστω κι αν ο Ντε Καμάργκο δεν είναι στον επιθυμητό βαθμό ετοιμότητας για να πάρει φανέλα βασικού στο Τρόντχαϊμ, ασφαλώς υπάρχει πλειάδα επιλογών για τον Κρίστιανσεν ώστε να γίνει η… δουλειά μέσα στο άντρο των Βίκινγκ.\nΟι Σωτηρίου, Ντε Βινσέντι, Βάντερ, Εφραίμ και Γιαννιώτας είναι εκ των ποδοσφαιριστών με ικανότητα στη διεμβόλιση της αμυντικής διάταξης της Ρόζενμποργκ και βεβαίως, στο να στείλουν την μπάλα στο αντίπαλο πλεκτό. Θα είναι πάρα πολύ σημαντικό για τον ΑΠΟΕΛ να πετύχει ένα ή ακόμη και περισσότερα στο μεθαυριανό ματς προκειμένουν με άλλον αέρα να πάει στη ρεβάνς της επόμενης Τρίτης.


Εκδήλωση τιμής και μνήμης στον Δήμαρχο Χρ. Μαλαπάνη – messinia24\nΒρίσκεστε εδώΑρχική»Δήμοι»Καλαμάτα»Εκδήλωση τιμής και μνήμης στον Δήμαρχο Χρ. Μαλαπάνη\nΕκδήλωση τιμής και μνήμης στον Δήμαρχο Χρ. Μαλαπάνη\nΕκδήλωση τιμής και μνήμης στον Δήμαρχο Χρήστο Μαλαπάνη για την πολύτιμη προσφορά του στην Καλαμάτα και το Δήμο, αλλά και στην Αυτοδιοίκηση, την πολιτική ζωή και τον πολιτισμό, με τη συμπλήρωση ενός έτους από την απώλειά του, θα πραγματοποιηθεί το Σάββατο 19 Ιανουαρίου 2019 στις 7 το απόγευμα, στο Δημοτικό Πνευματικό Κέντρο Καλαμάτας.\nΣτην αρχή της προέκτασης της οδού Σπάρτης, διαμορφώνεται πεζοδρόμιο, όπου θα τοποθετηθεί πλάκα με το όνομα της οδού: «Χρήστου Μαλαπάνη, Δημάρχου»\nΣτην εκδήλωση, την οποία διοργανώνουν ο Δήμος Καλαμάτας και η οικογένεια του αειμνήστου Δημάρχου, θα μιλήσουν ο δήμαρχος Παν. Νίκας, οι πρ. δήμαρχοι Στ. Μπένος (και πρ. υπουργός), Γ. Κουτσούλης και Π. Κουμάντος, το πρ. στέλεχος του ΟΤΕ που συνυπηρέτησαν με τον κ. Μαλαπάνη την ίδια περίοδο ως βοηθοί Γενικοί Διευθυντές στον Οργανισμό, Γ. Γεωργίτσης και ο γιός του εκλιπόντος Δημοσθένης Μαλαπάνης. Το πάνελ θα συντονίζει η Δήμητρα Ψαρούλη.\nΕΚΔΗΛΩΣΗ ΤΙΜΗΣ ΜΑΛΑΠΑΝΗΣ ΧΡ.


Είναι και κάτι ξενύχτια που δεν ξεχνιούνται με τίποτα - Pillowfights.gr\nΕίναι και κάτι ξενύχτια που δεν ξεχνιούνται με τίποτα\nBedroom Your Stories Είναι και κάτι ξενύχτια που δεν ξεχνιούνται με τίποτα\nΓράφει ο Αριστοτέλης Μήτσου.\nΈχεις κανονίσει να βγεις απόψε; Σίγουρα θα έχεις. Έχεις στείλει μήνυμα στους φίλους σου να βγείτε για πότο, συνήθως λέτε ότι είναι για χαλαρό ποτό, αλλά τις περισσότερες φορές ξέρεις ότι δεν πρόκειται να είναι χαλαρά. Δεν ξέρεις αν είναι καλό ή κακό αλλά δε σε πτοεί, γιατί θες να βγεις να διασκεδάσεις όπως όλοι μας, πιστεύεις όμως ότι κάτι θα αλλάξει.\nΒγήκες λοιπόν έξω, να βρεις τους φίλους σου με μια νυχτερινή ομορφιά που σου βγάζει μια διάθεση που θες να την απολαύσεις τη νύχτα μέχρι την αυγή. Μπαίνετε μέσα, βρίσκετε τραπέζι να παραγγείλετε, τα πρώτα ποτά έφτασαν, κόσμος τριγύρω διασκεδάζει όπως κι εσύ, χαίρεσαι που είσαι εκεί, περνάς καλά. Κι εκείνη τη στιγμή διακρίνεις μπροστά σου το λόγο που ένιωθες ότι κάτι θα παιχτεί καλό απόψε.\nΟ λόγος; Εκείνη η κοπέλα που βρίσκεται δύο τραπέζια απόσταση από σένα, που χορεύει και διασκεδάζει με την ψυχή της. Είναι το επίκεντρο της παρέας της. Και το λαμβάνεις κι εσύ, ένας άγνωστος για εκείνη που δεν ξέρει καν την ύπαρξή σου εκεί μέσα και χωρίς να στο δώσει η ίδια, απλά τη στέλνει. Μένεις ακίνητος, τα μάτια σου δεν ανοιγόκλειναν σε μια φάση, μέχρι που σε σκουντάει ο κολλητός σου και σε ρωτάει «Τι έγινε ρε;» και του λες για τη γυναίκα που βλέπεις ακόμα, δεν έχεις πάρει τα μάτια σου από πάνω της. Εκφράζεις τον ενθουσιασμό σου για εκείνη στον κολλητό σου, γοητευμένος από την ομορφιά της, το χορό της, τo χαμόγελό της, τα όλα της.\nΞαφνικά τα βλέμματά σας ενώνονται. Τα ποδιά σου να μην μπορούν να αντέξουν την επιθυμία σου να πας να γνωριστείτε, ώστε να μάθει την ύπαρξή σου. Έχεις σκεφτεί κάθε πιθανό σενάριο από την αρχή μέχρι το τέλος καθώς ο χρόνος κυλάει, μέχρι που αναφωνείς μέσα σου «Τι σκέφτομαι ρε μαλάκα. Τράβα μίλα».\nΚαι πας. Ψιλοντροπαλός εσύ, της πιάνεις κουβέντα, συστηνόσαστε, αρχίζετε να μαθαίνεστε ο ένας τον άλλον και το βράδυ έχει μια άλλη νότα που είναι τόσο δυνατή, λες και η μουσική στο μαγαζί είναι στο αθόρυβο. Τα ποτά έρχονται δύο-δύο, οι παρέες σας σχολιάζουν τη φάση διακριτικά και γελώντας με την ιδέα της τελικής κατάληξης. Καθώς μιλάτε το κορμί της παρασύρεται τη μελωδία της μουσικής και συγχρονίζεται με το ρυθμό. Δειλά την πιάνεις να χορέψετε μαζί κι εκείνη αφήνεται αργά στα χέρια σου. Στο τέλος, αυθόρμητα, κολλάνε τα μέτωπα κι εκεί είναι που κι οι δύο είστε στο σημείο μηδέν, στο νικητήριο γκολ.\nΤελικά τα χείλη σας δε φαίνονται, τα κρύψατε στα πρόσωπά σας με φιλιά, από αυτά που έχουν γεύση τυχαίου έρωτα. Πολλοί το λένε έρωτα με την πρώτη ματιά, αλλά τόσες ματιές δε φτάσανε με το φιλί που δίνετε τώρα, ας μου επιτραπεί ο ορισμός «Τυχαίος Έρωτας», μπορεί να είναι μοιραίος, πρόθυμος, αναμενόμενος, ή απρόσμενος, ξαφνικός, απρόοπτος, ή απλά αυτό που τυχαίνει όταν ζεις.\nΑπόψε η τύχη σου χαμογέλασε και σου έδωσε το οκ. Εκμεταλλεύεστε το κάθε δευτερόλεπτο μαζί, αδιαφορώντας για τους γύρω σας. Η παρέα της το χαίρεται σχολιάζοντας, αναλύοντας την όλη κατάσταση και η παρέα σου πανηγυρίζει σαν να πήρε πρωτάθλημα η ομάδα τους, διακριτικά βέβαια. Δυστυχώς για σας, το βράδυ χάνει τα’ αστέρια του και βγαίνει το λυκαυγές. Βγαίνετε έξω από το μαγαζί όλοι, οι δύο παρέες έγιναν ένα, χάρη σε σας, δε σας νοιάζει όμως για τους υπόλοιπους, παρά μόνο για αυτό το ξενύχτι που είχε κάτι ξεχωριστό.\nΚαι αυτό το ξενύχτι αγαπητέ αναγνώστη, γέννα τα συναισθήματα, αλλάζει την ψυχολογία, απαλύνει κάθε πόνο που έχεις. Συνήθως αυτός ο έρωτας συνεχίζεται μέχρι όσο κρατήσει, κάποιες φορές σβήνει όπως και το βράδυ. Αλλά όταν θα πας να κοιμηθείς και θα σκέφτεσαι όλο αυτό που έγινε, θα χαμογελάσεις γιατί θα ξέρεις πως τέτοια δε συμβαίνουν συχνά. Κάποιοι το έχουν ζήσει μια φορά, κάποιοι δύο φορές και κάποιοι καθόλου. Αν δεν το έχεις ζήσει, μην ανησυχείς, θα γίνει, τον έρωτα δεν το κυνηγάς ούτε τον ψαρεύεις, τον σπέρνεις. Όλοι θα τον ζήσουν, μηδενός εξαιρουμένου. Απλά βγες να περάσεις καλά εσύ, θυμήσου με όταν δεις αυτήν την κοπέλα και κάνε το δικό σου ξενύχτι του τυχαίου έρωτα.\nΚάποιες γνωριμίες αξίζουν να καταγραφούν!\nΤα πιο ερωτικά, εξομολογητικά κείμενά μας είναι εδώ για τις πιο πικάντικες και τρυφερές ιστορίες αγάπης.


Έπιπλο Τηλεόρασης Λευκό/Sonoma Δρυς 140x40x35,5 εκ. Μοριοσανίδα | Homeville\nΈπιπλο Τηλεόρασης Λευκό/Sonoma Δρυς 140x40x35,5 εκ. Μοριοσανίδα\nΔιαστάσεις: 140 x 40 x 35,5 εκ. (Μ x Π x Υ)\nΜε 2 πόρτες και 2 ανοιχτά τμήματα\nΚωδικός προϊόντος: 800653 Κατηγορίες: Έπιπλα, Έπιπλα Τηλεόρασης & Κέντρα Ψυχαγωγίας\nΑυτό το κλασικό έπιπλο τηλεόρασης με κατασκευή από σανίδα υψηλής ποιότητας, θα αποτελέσει μία διαχρονική προσθήκη στο σπίτι σας. Διαθέτει 2 πόρτες και 2 ανοιχτά τμήματα για να αποθηκεύετε μικροαντικείμενα και για να φιλοξενεί τις συσκευές πολυμέσων, τις κονσόλες παιχνιδιών και τα περιοδικά σας. Επιπλέον, το σταντ τηλεόρασης καθαρίζεται εύκολα με ένα νωπό πανί.\nΤο έπιπλο τηλεόρασης συναρμολογείται εύκολα με τα περιλαμβανόμενα υλικά στερέωσης. Παρακαλούμε σημειώστε: Το πάνω μέρος του ντουλαπιού αποτελείται από τρία συνδεδεμένα μέρη.


Τι σημαίνει ζωντανό γιαούρτι και τι επιδόρπιο γιαουρτιού; – World Reader's Digest\nΤι σημαίνει ζωντανό γιαούρτι και τι επιδόρπιο γιαουρτιού;\nΙδιαίτερα γευστικό, δροσερό, αποτελεί πολύ καλή επιλογή ενδιάμεσου γεύματος αλλά συχνά συνοδεύει και ορισμένα κυρίως γεύματα μας. Το γιαούρτι κατέχει βασική θέση στο καθημερινό μας διαιτολόγιο, τόσο για τη συμβολή του στη ρύθμιση και απώλεια του σωματικού βάρους μας αλλά και για την υψηλή θρεπτική του αξία.\nΕίναι το γαλακτοκομικό προϊόν που προκύπτει από τη ζύμωση του γάλακτος όταν σε αυτό προστεθούν μη βλαβερά βακτήρια. Αφού επέλθει ο βρασμός του αγελαδινού, κατσικίσιου ή πρόβειου γάλακτος και κατέβει η θερμοκρασία του στους 40οC, προστίθεται σ’ αυτό ποσότητα μαγιάς και αφήνεται να πήξει . Η κρεμμώδης αυτή τροφή που προκύπτει ονομάζεται γιαούρτι και αποτελεί τροφή υψηλής θρεπτικής αξίας.\nΤο γιαούρτι είναι πλούσιο σε πρωτεΐνες, λίπη, υδατάνθρακες , μέταλλα και ιχνοστοιχεία. Περιέχει Βιταμίνη Α, η οποία είναι υπεύθυνη για την ανάπτυξη και την καλή όραση. Παρέχει επίσης βιταμίνη D, μία βιταμίνη-σύμμαχο στην πρόληψη της οστεοπόρωσης , καθώς και ορισμένες βιταμίνες του συμπλέγματος Β που συμβάλλουν στην καλή λειτουργία του νευρικού συστήματος. Πολύ σημαντική είναι και η περιεκτικότητα του σε προβιοτικά που συμβάλλουν στην καλή υγεία του εντέρου και στην ενίσχυση του ανοσοποιητικού μας συστήματος. Υψηλή είναι και η περιεκτικότητα του σε ασβέστιο και μπορεί να υποκαταστήσει το γάλα για άτομα που έχουν δυσανεξία στη λακτόζη. Το γιαούρτι γίνεται καλύτερα ανεκτό από ότι το γάλα σ αυτή την περίπτωση διότι η λακτόζη του γάλακτος κατά την επεξεργασία του μετατρέπεται σε γαλακτικό οξύ, το οποίο δεν προκαλεί συμπτώματα.\nΣτο εμπόριο υπάρχουν διαθέσιμα πολλά είδη γιαουρτιού , γι αυτό είναι καλό να ελέγχετε τις ετικέτες τους πριν από την αγορά τους, για να βεβαιωθείτε ότι πρόκειται για «ζωντανό» γιαούρτι κι όχι για επιδόρπιο.\nΤι είναι το επιδόρπιο γιαουρτιού;\nΩς επιδόρπιο γιαουρτιού χαρακτηρίζεται το γιαούρτι στο οποίο έχουν προστεθεί κι άλλα συστατικά εκτός από γάλα και μαγιά όπως είναι : γλυκαντικές ουσίες, ζάχαρη, σιρόπι γλυκόζης ή φρουκτόζης, φρούτα , ζελατίνη ή και διάφορες χρωστικές ουσίες που το καθιστούν γευστικότερο και πιο ελκυστικό. Η θρεπτική του αξία είναι ελαφρώς μικρότερη σε σχέση με το «ζωντανό» γιαούρτι.\nΕίναι πάντα καλύτερο να αγοράσετε ένα απλό γιαούρτι χαμηλών λιπαρών και να προσθέσετε φρέσκα φρούτα , μέλι , δημητριακά ολικής άλεσης ή ξηρούς καρπούς , ούτως ώστε να σιγουρευτείτε πως λαμβάνετε όλα τα απαραίτητα θρεπτικά συστατικά.\nΚαι μην ξεχνάτε πως το γιαούρτι είναι ιδανική επιλογή, για ένα ενδιάμεσο χορταστικό γεύμα στη δουλειά σε συνδυασμό με 2 κριτσίνια, 1 φρούτο ή 2 κράκερς ολικής αλέσεως. Επίσης μπορεί να αποτελέσει ένα ελαφρύ βραδινό γεύμα αν συνδυαστεί με δημητριακά ολικής αλέσεως ή ακόμη και με μία σαλάτα εποχής ως ντρέσινγκ( με 1κ.σ μαγιονέζα χαμηλών λιπαρών ή λεμόνι ή μουστάρδα κι άνιθο) . Μπορείτε ακόμη να το χρησιμοποιήσετε ως πρωινό γεύμα σε συνδυασμό με 1κ.γλ μέλι και λίγα αμύγδαλα και καρύδια ή ως συνοδευτικό του μεσημεριανού σας γεύματος ως τζατζίκι ή με μουστάρδα ως σως για τη μερίδα του κρέατος σας.


ΓΕΡΟΝΤΑΣ ΠΑ'Ι'ΣΙΟΣ Ο ΑΓΙΟΡΕΙΤΗΣ 1924-1994: Η ταπείνωση διαλύει τον διάβολο.\nΗ ταπείνωση έχει μεγάλη δύναμη και διαλύει τον διάβολο. Όπου υπάρχει ταπείνωση, δεν έχει θέση ο διάβολος. Και όπου δεν υπάρχει διάβολος, επόμενο είναι να μην υπάρχουν πειρασμοί. Μια φορά ένας ασκητής ζόρισε ένα ταγκαλάκι να πη το “Άγιος ο Θεός...” Είπε το ταγκαλάκι “Άγιος ο Θεός, άγιος ισχυρός, άγιος αθάνατος”, “ελέησον ημάς” δεν έλεγε. Πες: “ελέησον ημάς”! Τίποτε! Αν το έλεγε, θα γινόταν Άγγελος. Όλα τα λέει το ταγκαλάκι, το “ελέησόν με” δεν το λέει, γιατί χρειάζεται ταπείνωσηΤο “ελέησόν με” έχει ταπείνωση, και δέχεται η ψυχή το μεγάλο έλεος του Θεού που ζητάει.


Σπ. Σπυρίδων εναντίον του Τ. Χατζηπέρου για το πόσιμο νερό- επεισόδιο 2ο | Μέθανα με ειδήσεις\nΣπ. Σπυρίδων εναντίον του Τ. Χατζηπέρου για το πόσιμο νερό- επεισόδιο 2ο\nSubmitted by admin on Mon, 21/08/2017 - 12:29. Δημοτικά και άλλα...\nΣε μείζον θέμα εξελίσσεται το θέμα της ποιότητας και της ποσότητας στον Πόρο, αλλά το περίεργο είναι αντί να διατυπώνονται προτάσεις για την αντιμετώπιση του προβλήματος ο διάλογος και η αντιπαράθεση περιορίζεται σε αλληλοκατηγορίες. Σε δεύτερη φάση η αντιπαλότητα πέρασε ανάμεσα στον πρώην δήμαρχο Σπύρο Σπυρίδωνα και στον αντιπεριφερειάρχη Τάκη Χατζηπέρο. Απολαύστε τις απόψεις και των δύο για το ζήτημα του νερού, όπως γράφτηκαν στην ιστοσελίδα Porosnews:\nΣΠΥΡΟΣ ΣΠΥΡΙΔΩΝ says: 20/08/2017 at 8:25 pm ΓΙΑ ΤΗΝ ΑΠΟΚΑΤΑΣΤΑΣΗ ΤΗΣ ΑΛΗΘΕΙΑΣ ΚΑΙ ΑΠΟΦΥΓΗ ΠΟΛΙΤΙΚΗΣ ΕΚΜΕΤΑΛΕΥΣΗΣ ΤΟΥ ΘΕΜΑΤΟΣ ΤΟΥ ΝΕΡΟΥ\nΑγαπητέ κ. Χατζηπέρο\nΔιάβασα το Πρόσφατο δελτίο τύπου που εκδώσατε και απαντώ στα θέματα που αναφέρεστε στην περίοδο της Δημαρχίας μου και σε μένα προσωπικά θεωρώντας ότι η χρονική απόσταση από τα γεγονότα σας οδήγησαν σε λανθασμένες αναφορές σ´ αυτά. Όπως γνωρίζετε για πρώτη φορά εκλέχτηκα Δήμαρχος το 1991.\nΕνώ εσείς ως Δημοτικός Σύμβουλος και επικεφαλής της μειοψηφίας το 1995 ( και μετά 2 χρόνια παραιτηθήκατε). Επίσης ο κ. Φωτίου εκλέχτηκε ως Νομάρχης Πειραιά το 1995.\nΕπίσης υπενθυμίζω ότι τη περίοδο αυτή η Νομαρχία ΔΕΝ ΜΠΟΡΟΥΣΕ να χρηματοδοτήσει έργα που οι Δήμοι είχαν την αρμοδιότητα όπως είναι η ύδρευση.\nΆρα μπορεί να συγχέετε την χρηματοδότηση των έργων ύδρευσης που έγιναν από προγράμματα όπως το ΕΑΠΤΑ του υπουργείου Εσωτερικών ή με ίδια έσοδα του Δήμου Πόρου όπου καμία σχέση δεν είχε ο Νομαρχης, με πιθανή χρηματοδότηση έργων άδρευσης του Λεμονοδάσους που ήταν αρμοδιότητα Νομαρχίας ως αγροτικός τομέας .\nΕπίσης σας θυμίζω ότι ξανά γίνατε Δημοτικός Σύμβουλος το 2007.\nΟ απονιτροποιητής όμως αγοράστηκε το 2006 καθώς και η υδροδότηση με καράβι νωρίτερα του 2006. Άρα δεν καταλαβαίνω την σχέση σας με αυτά. Τέλος όταν ανέλαβα Δήμαρχος το 1991 οι κάτοικοι του Πόρου και της απέναντι περιοχής μας χρησιμοποιούσαν νερό για ανθρώπινη κατανάλωση από τις μοναδικές 3 γεωτρήσεις του Δήμου που ευρίσκοντο στον κάμπο της Τροιζήνας, στις οποίες έγινε χημικός έλεγχος και τα αποτελέσματα έδειξαν περιεκτικότητα σε νιτρικά άλατα σε οριακά επίπεδα στις δυο και ανησυχητικά στην τρίτη. Αμέσως διακόψαμε την ποιο επιβαρυμένη (γεώτρηση Σούχλα) και παράλληλα άρχισε ένας μαραθώνιος για να εξασφαλίσουμε ποσοτικά επαρκές και ποιοτικά κατάλληλο νερό για ανθρώπινη κατανάλωση.\nΓια την επαλήθευση των παραπάνω σας παραπέμπω στο έντυπο που δημοσίευσα πριν από τις εκλογές του 1994 όπου δημοσιεύεται τι είχε γίνει στον τομέα της ύδρευσης ΜΟΝΟ ΤΑ 3,5 ΠΡΩΤΑ ΧΡΟΝΙΑ της Δημαρχίας μου. Εκεί θα δείτε εκτός από δεξαμενές, νέα δίκτυα, υποθαλλάσσιους αγωγούς κ.α. διανοίχτηκε νέα αποδοτική γεώτρηση στην περιοχή Μιστρέτσι ψηλά στο Λεμονοδάσος χωρίς ίχνος νιτρικών πριν φυσικά εσείς να αναλάβετε Δημοτικός Σύμβουλος.\nΚαι βέβαια αυτή ήταν μόνον η αρχή μιας σειράς μεγάλων έργων που ακολούθησαν για τον τομέα της ύδρευσης.\nΑλλά όλα αυτά και πολλά άλλα, αφορούν την ιστορία του θέματος που καλό είναι να την γνωρίζουμε. Για το σήμερα όμως που ενδιαφέρει τους πολίτες έχω εκφράσει δημόσια τις απόψεις μου και κυρίως προτίθεμαι, αξιολογώντας τα νέα δεδομένα όπως έχουν διαμορφωθεί τα τελευταία χρόνια, να βοηθήσω για την καλύτερη δυνατή λύση.\nΠαναγιώτης Χατζηπέρος says: 21/08/2017 at 1:59 am Αγαπητέ Σπύρο,\nσ’ ευχαριστώ πολύ, γιατί μου δίνεις την δυνατότητα να σου φρεσκάρω την μνήμη για τα πραγματικά γεγονότα σχετικά με την ιστορία των “Νιτρικών Αλάτων” στο δίκτυο ύδρευσης του Πόρου από τον κάμπο.\nΤο πρόβλημα το ανέδειξα το 1994, κατά την προεκλογική περίοδο.\nΗ αντίδρασή σου τότε, ήταν όπως την περιγράφω στο προηγούμενο Δελτίο Τύπου που εξέδωσα.\nΤότε λοιπόν αποφασίσαμε να προσκομίσουμε τα δείγματά μας στο Γενικό Χημείο του Κράτους στον Πειραιά, όπου υπηρετούσε ο συμπατριώτης μας Π. Τσαμαρδάς για να έχουμε ομοιογένεια στ’ αποτελέσματα από το ίδιο εργαστήριο. [Μπορεί να το επιβεβαιώσει ο Παναγιώτης]. Όχι όπως συμβαίνει σήμερα.\nΠηγαίναμε λοιπόν μαζί με τον Α. Χαραμή, με το ΦΛΙΝΓΚ ΝΤΟΛΦΙΝ των 06.40, μεταφέροντας ο καθένας τα δείγματά του.\nΌταν απεδείχθη ότι είχα δίκιο κι αφού είχαν γίνει οι δημοτικές εκλογές [κυβέρνηση ΠΑΣΟΚ] πήγα στον τότε εκλεγμένο Νομάρχη Χ. Φωτίου και του ζήτησα την χρηματοδότηση των γεωτρήσεων στο Μιστρέτσι που είχε υποδείξει το ΙΓΜΕ.\nΟ τότε Νομάρχης υπεσχέθη να βοηθήσει με 40 εκ. ΔΡΧ.Τώρα από που τα εξασφάλισε δεν γνωρίζω.\nΞεκινήσαμε Μεγάλη Δευτέρα από την γεώτρηση του Μωρόπουλου στο Μιστρέτσι. Την Μεγάλη Τετάρτη βρήκαμε τεράστια ποσότητα πόσιμου νερού, στα 180 μ. το οποίο κατέληγε στην Άρτιμο.\nΉταν τόσο μεγάλη η ποσότητα του νερού που οι κάτοικοι που εξυπηρετούνται από το ρέμα, δεν μπορούσαν να πάνε στα σπίτια τους.\nΜετά τα πανηγύρια τις χαρές και τα κρασιά, έπεσε η ιδέα να πάμε πιο βαθιά για να βρούμε περισσότερο νερό. Αντέδρασα αλλά δεν εισακούσθηκα. Έτσι πήγαμε στα 228μ. όπου χάθηκε το νερό.\nΣτην συνέχεια πήγαμε στις δύο πιο πάνω γεωτρήσεις με πενιχρά αποτελέσματα.\nΤον Μάιο του 2006, στο τραπέζι της βάφτισης της κόρης του Γ. Κωστελένου στο εστιατόριο του Α. Καίκα , περί στα μεσάνυχτα, ήλθαν υπάλληλοι του Δήμου που μοίραζαν φυλλάδια με οδηγίες παρόμοιες μ’ αυτές που απεστάλησαν πρόσφατα από την Περιφερεια “ΠΕΡΙ ΜΗ ΧΡΗΣΗΣ” του νερού του δικτύου του Πόρου.\nΓια τον λόγο αυτό πήρα την απόφαση και τότε να συμμετάσχω στις εκλογές του ΟΚΤ 2006.\n΄Δεν μπορούσα να διανοηθώ ότι μετ’ από 12 χρόνια οι πολίτες εξακολουθούσαν να πίνουν καρκινογόνο νερό.\nΈτσι μετ’ από πιέσεις ήλθε ο απονιτροποιητής , το πλοίο κλπ.\nΑυτά για την ιστορία και για το πώς αποφάσισα να μπω πάλι στην διαδικασία των εκλογών.\nΤώρα, αναφορικά με την παραίτησή μου, που έπαιξε πολύ τότε, υπεβλήθη τους τελευταίους τέσσερις μήνες της τότε θητείας μας λόγω, επαγγελματικών υποχρεώσεων μου.\nΌπως βλέπεις “Ο ΑΓΩΝΑΣ ΔΥΣΤΥΧΩΣ ΣΥΝΕΧΙΖΕΤΑΙ”.\nΑυτά με την Αγάπη μου.


Ομόνοια-Ανόρθωση 1-2: Μέγας είσαι Ντούρις μου και θαυμαστά τα έργα σου | Eprovoli Online Magazine\nΠολύ σημαντική νίκη πήρε η Ανόρθωση κόντρα στην Ομόνοια, στο πλαίσιο της προσπάθειας για εξασφάλιση του εισιτήριου που οδηγεί στην Ευρώπη. Οι κυανόλευκοι με τον… ασταμάτητο Ντουρίς, ο οποίος πέτυχε και τα δύο γκολ της ομάδας του, επικράτησαν 2-1 επί των πρασίνων. Για τους γηπεδούχους ισοφάρισε ο Ντάρμπισαϊρ, ενώ ο Φρέντμπεργκ είδε την ομάδα του βελτιωμένη παρά το γεγονός πως δεν κατάφερε να πάρει το βαθμολογικό όφελος. Με αυτή τη νίκη, η Ανόρθωση είναι στην 3η θέση με 63 βαθμούς (+2 από την ΑΕΚ), ενώ η Ομόνοια παραμένει στην 6η με 44.\nΗ Ομόνοια μπήκε καλύτερα στον αγωνιστικό χώρο και μόλις στο 3ο λεπτό της αναμέτρησης σημείωσε την πρώτη κλασσική ευκαιρία όταν ο Ντάρμπισαϊρ βρέθηκε μόνος με τον Αρούς, με τον Άγγλο να στέλνει την μπάλα λίγο έξω. Η Ανόρθωση απάντησε στο 12ο λεπτό και μάλιστα ανοίγοντας το σκορ, όταν ο Πράνιτς έκανε την σέντρα, ο Μιχαΐλοφ δεν συγκράτησε την μπάλα και ο Ντουρίς από κοντά έστειλε την μπάλα στα δίκτυα. Από εκείνο το σημείο και έπειτα ο ρυθμός ήταν πολύ καλός, ενώ οι πράσινοι έφεραν το ματς στα ίσα με κεφαλιά του Ντάρμπισαϊρ. Η ομάδα του τριφυλλιού σε δύο περιπτώσεις (25’ και 33’) προσπάθησε να πάρει προβάδισμα με σουτ των Κανού αρχικά και Τζαΐλσον αργότερα. Από την άλλη η «Κυρία» δεν κατάφερε να σημειώσει άλλη ευκαιρία πέραν από το γκολ, ενώ στο τελευταίο δεκάλεπτου του πρώτου μέρους ο ρυθμός έπεσε.\nΣτο δεύτερο 45λεπτο ο ρυθμός του παιχνιδιού ήταν αρκετά μέτριος, με την Ανόρθωση να έχει ελαφρώς την κατοχή της μπάλας, και στο 62ο λεπτό κατάφερε να πάρει ξανά προβάδισμα. Ο Ντουρίς έφυγε μόνος με τον Μιχαΐλοφ, μπήκε στην περιοχή και με ψηλοκρεμαστό πλασέ έκανε το 1-2, «αναγκάζοντας» τους φίλους των φιλοξενουμένων να τον αποθεώσουν. Οι πράσινοι προσπάθησαν μέχρι το φινάλε του αγώνα, και ειδικότερα στα τελευταία λεπτά πίεσαν την αντίπαλη άμυνα. Ο Λόπες με όμορφη ενέργεια ελευθερώθηκε στο ύψος του πέναλτι στο 67’, όμως το δυνατό σουτ του σταμάτησε στα σώματα και απομακρύνθηκε. Οι κυανόλευκοι κράτησαν με… νύχια και με δόντια τη νίκη, και έφυγαν από την πρωτεύουσα με το τρίποντο στις αποσκευές τους.\nΗ Ομόνοια παρουσίασε σαφώς βελτιωμένο αγωνιστικό πρόσωπο σε σχέση με τα τελευταία παιχνίδια. Ο Α. Σοάρες φαίνεται πως… διψούσε για μπάλα, ενώ κατάφερε να πιάσει και μερικά σουτ εκτός περιοχής δοκιμάζοντας το πόδι του. Γενικότερα, φάνηκε πως το κλίμα στους πράσινους είναι καλύτερο, αφού κατάφεραν να παίξουν βελτιωμένο ποδόσφαιρο, ειδικά στο πρώτο ημίχρονο.\nΔεν μπορεί να είναι άλλος από τον σκόρερ των δύο τερμάτων της Ανόρθωσης. Ο Ντουρίς αξιοποίησε πλήρως τις ευκαιρίες που του παρουσιάστηκαν και κατάφερε να δώσει το… φάρμακο που έλειπε στους κυανόλευκους στο σκοράρισμα.\nΟ Μιχαΐλοφ ίσως να μπορούσε να αποτρέψει τον κίνδυνο στο πρώτο γκολ που δέχθηκε η Ομόνοια, καθώς από την δική του ασταθή απόκρουση ο Ντουρίς εκμεταλλεύτηκε την κενή εστία και σκόραρε.\nΟ Καρλίτος στο πρώτο μέρος δεν κατάφερε να πιάσει ρυθμό και να βοηθήσει στις επιθετικές προσπάθειες της ομάδας του, γι’ αυτό -ίσως- και ο Ρόνι Λέβι τον αντικατέστησε με την έναρξη του δευτέρου ημιχρόνου. Γενικότερα, η «Κυρία» δεν έπιασε ψηλά επίπεδα απόδοσης, σημειώνοντας μικρά καλά διαστήματα.\nΣτο δεύτερο γκολ της Ανόρθωσης όταν ο Ντουρίς διαμόρφωσε το 1-2, υπήρξαν έντονες διαμαρτυρίες από πλευράς πρασίνων για οφσάιντ. Όπως φάνηκε από την επαναληπτική προβολή, ο επιθετικός της «Κυρίας» είναι σε οριακή θέση. Από την άλλη, το «τριφύλλι» διαμαρτυρήθηκε έντονα στο 90+1 για χέρι του Κοφί εντός περιοχής. Ο Νικόλας Νεοκλέους θα μπορούσε να δείξει την άσπρη βούλα καθώς ενδέχεται να υπάρχει παράβαση.\nΟμόνοια (Γιέσπερ Φρέντμπεργκ): Μιχαΐλοφ, Καντέ, Βύντρα, Γ. Σοάρες, Τζαΐλσον (56′ Λόπες), Α. Σοάρες, Κατελάρης, Κιπιάνι (65′ Ζαρκίνιο), Χριστοφή, Κανού (74′ Σόλομον), Ντάρμπισαϊρ.\nΑνόρθωση (Ρόνι Λέβι): Αρούς, Στρούνα, Σίντελφελντ, Ντουγκλάο, Πράνιτς, Βίκτορ, Ιγκιεμπόρ (70′ Οικονομίδης), Καρλίτο (52′ Κοφί), Σισέ (81′ Αμντουλάγιεφ), Ράγιος, Ντουρίς.\nΣκόρερ: 17′ Ντάρμπισαϊρ / 12′, 62′ Νουρίς\nΚίτρινες: Καντέ, Α. Σοάρες / Ιγκιεμπόρ, Πράνιτς, Βίκτορ


Ένας γνώριμος και ένας νεαρός με αρκετές εμπειρίες, 24Sports & News\n20 ΑΠΡΙΛΙΟΥ 2021 - 13:52\nΗ ΚΟΠ ανακοίνωσε σήμερα τους διαιτητές για τους επαναληπτικούς του κυπέλλου. Από την Ισπανία πήγαμε λίγο δίπλα, και αυτή τη φορά θα έχουμε Πορτογάλους διαιτητές. Συγκεκριμένα ο Φάμπιο Βερίσιμο θα σφυρίξει τον αγώνα στο Τσίρειο ανάμεσα σε ΑΕΛ και Ολυμπιακό, ενώ στο VAR θα είναι ο Γκουστάβο Φερνάντες και στο άλλο παιχνίδι ανάμεσα στο ΑΠΟΕΛ και την Ανόρθωση διαιτητής θα είναι ο Ζοάο Πινέιρο με τον Μπρούνο Ντα Σίλβα στο VAR.\nΟ Φάμπιο Βερίσιμο είναι ένας αρκετά έμπειρος διαιτητής. Μόνο και μόνο φέτος έχει σφυρίξει 3 παιχνίδια ομίλων του Europa League και ένα στα προκριματικά της ίδιας διοργάνωσης, ενώ έχει και 3 αγώνες εθνικών ομάδων. Και δεν είναι μόνο αυτό, πρόκειται για διαιτητή που τον κάλεσε η Ελλάδα για τον αγώνα Βόλος – Ολυμπιακός. Στα 32 του φετινά παιχνίδια έδωσε 150 κίτρινες κάρτες (4.6 ανά παιχνίδι), 7 κόκκινες και υπέδειξε 6 πέναλτι.\nΠρόκειται επίσης για ένα γνώριμο διαιτητή τον οποίο είχαμε και την περσινή σεζόν στο πρωτάθλημα μας στον αγώνα Απόλλων – ΑΠΟΕΛ στις 8 Μαρτίου 2020. Για την ιστορία το αποτέλεσμα τότε ήταν 1-1.\nΝεαρός με εμπειρίες\nΑπό την άλλη ο Ζοάο Πινέιρο είναι μετρά επίσης Ευρωπαϊκές εμπειρίες αν και είναι 33 ετών. Σφύριξε φέτος μια φορά σε ομίλους του Europa League και μια στα προκριματικά, ενώ ήταν διαιτητής και σε δυο αγώνες Εθνικών ομάδων. Στα 28 φετινά παιχνίδια που ορίστηκε ως πρώτος διαιτητής έδειξε 112 κίτρινες κάρτες (4 ανά αγώνα), 5 κόκκινες και 14 πέναλτι. Εμπειρίες με Κυπριακές ομάδες δεν έχει παρά μόνο 2 παιχνίδια με το αντιπροσωπευτικό μας συγκρότημα Κ19 και ένα με την Κ17.


ΜΟΡΦΩΤΙΚΟΣ ΠΟΛΙΤΙΣΤΙΚΟΣ ΣΥΛΛΟΓΟΣ ΠΟΛΥΡΡΑΧΟΥ: Παλαιότερα βίντεο για το Πολύρραχο\nΗ ΚΟΡΟΪΔΙΑ ΜΕ ΤΟ ΝΕΡΟ ΣΤΟ ΧΩΡΙΟ\nΔείτε τις δημοσιεύσεις για το θέμα\nαπό το Σέρβιαnet\nΗ ιστορία με τις θηλιές των κυνηγών\nUntitled from servianet on Vimeo.\nΘηλιές-παγίδες στο Πολύρραχο Σερβίων from servianet on Vimeo.\nΑναρτήθηκε από ΜΟΡΦΩΤΙΚΟΣ ΠΟΛΙΤΙΣΤΙΚΟΣ ΣΥΛΛΟΓΟΣ ΠΟΛΥΡΡΑΧΟΥ στις 2:03 π.μ.\nΛΑΜΠΡΟΣ ΝΙΚΟΥ 12 Μαρτίου 2011 - 12:00 μ.μ.\nΕλπίζουμε σύντομα να δοθεί λύση στο πρόβλημα του νερού. Επίσης, πέρα της δεδομένης πολιτικής βούλησης για την άρση του προβλήματος, ελπίζουμε στην αλληλεγγύη και τη θετική αντιμετώπιση από τη όμορη και πάντα φιλική τοπική κοινωνία του Τριγωνικού.\nDelino 16 Μαρτίου 2011 - 5:48 μ.μ.\nΓια την ιστορία του νερού και την απόφαση της περσινης συνέλευσης των κατοίκων Τριγωνικού που πιθανόν και φέτος να είναι η ίδια θα τη βρείτε εδώ:\nΣυνέλευση στο Τριγωνικό για την παραχώρηση νερού στο Πολύρραχο\nκαι εδώ ένα ακόμα άρθρο\nΜΥΘΟΙ ΚΑΙ ΠΡΑΓΜΑΤΙΚΟΤΗΤΑ: Το φημισμένο νερό της Μεγάλης\nDelino 16 Μαρτίου 2011 - 5:54 μ.μ.\nΗ συνέλευση των κατοίκων του Τριγωνικού με θέμα την "παραχώρηση νερού στο Πολύρραχο" θα γίνει το Σάββατο, 19 Μαρτίου 2011 και ώρα 7 μμ στο Δημοτικό Σχολείο Τριγωνικού.\nΛΑΜΠΡΟΣ ΝΙΚΟΥ 17 Μαρτίου 2011 - 9:53 π.μ.\nΣυμφωνώ. Το θέμα πρέπει να αντιμετωπισθεί με εννιαίο τρόπο και για τους δύο οικισμούς με έργα εξωτερικού υδραγωγείου για το Πολύρραχο και έργα νέου εσωτερικού διζωνικού βροχωτού συστήματος για το Τριγωνικό. Επίσης πρέπει να αξιοποιηθεί περαιτέρω το πλεονάζων νερό της Μεταξάς με εμπλουτισμό της δεξαμενής βαρύτητας του Τριγωνικού.Όλα τα παραπάνω πρέπει να αντιμετωπισθούν με εννιαία μελέτη η οποία θα περιλαμβάνει τα παραπάνω ως υποέργα.


Glowbox Αυγούστου 2014 (Jason, Anatomicals, Murad κ.α.) - BeautyBook.gr\n07.08.14\tΣυνδρομητικά Κουτιά\nAυτό το μήνα τελειώνει η συνδρομή μου για του κουτάκι του Glowbox. Δεν έχω αποφασίσει ακόμα αν θα την ανανεώσω… Περίμενα το Glowbox Αυγούστου πως και πως! Τι εκπλήξεις κρύβει άραγε αυτή τη φορά; Πάμε να το ανοίξουμε μαζί!\nΤο κλασσικό χάρτινο κουτάκι που περιέχει το Glowbox Αυγούστου.\nΕίναι σε κανονικό μέγεθος. Περιέχει βιολογική, πιστοποιημένη αλόη και εκχυλίσματα βοτάνων για να ενυδατώνει και να καταπραΰνει την επιδερμίδα και δεν περιέχει parabens. Είναι μη λιπαρό και κατάλληλο μετά από την ηλιοθεραπεία και την αποτρίχωση. Όλα αυτά βέβαια είναι γραμμένα στο χαρτάκι. Δεν έχω ακόμα προσωπκή άποψη. Το βρίσκετε στο eshop του glowbox στα 8 ευρώ τα 20ml και στα 12 ευρώ τα 30ml.\nΤο δεύτερο δειγματάκι του κουτιού. Είναι μία κρέμα στα 7,5ml που λέει ότι ενυδατώνει και καταπραΰνει την ξηρή επιδερμίδα. Εφαρμόζουμε στο λαιμό και το ντεκολτέ. Ουδέποτε βέβαια δήλωσα ότι έχω ξηρή επιδερμίδα αλλά το προσπερνάμε. Το βρίσκετε στο eshop www.murad.gr στα 59 ευρώ τα 50ml.\nΤο τρίτο δειγματάκι του κουτιού. Είναι ένα κρεμώδες προϊόν στα 2ml που το εφαρμόζουμε κάτω ή πάνω από την κρέμα μας ή το αναμειγνύουμε με το make up. Ενυδατώνει την επιδερμίδα και την κάνει λαμπερή. Περιέχει ιριδίζοντα διακριτικά στοιχεία που όντως θα δίνουν μία λάμψη στην επιδερμίδα. Το βρίσκετε στο eshop του glowbox στα 23 ευρώ τα 30ml.\nΑχ βρε Glowbox! Τι να πω για το Glowbox Αυγούστου; Πάλι οι τιμές των προϊόντων σε κανονική συσκευασία ήταν πολύ κοντά στην τιμή του κουτιού. Πέρα από αυτό το προφίλ ομορφιάς που συμπληρώνουμε όταν γραφόμαστε γιατί το συμπληρώνουμε; Κρέμα για ξηρή επιδερμίδα ενώ έχω δηλώσει άλλα εντελώς; Μα δίκιο δεν έχω να γκρινιάζω; Τέλος πάντων. Ψιλομέτριο το κουτάκι και προβληματίζομαι αν θα ανανεώσω τη συνδρομή μου.\nΕσάς πως σας φάνηκε το Glowbox Αυγούστου;\nΤι λέτε; Να το ξαναπαραγγείλω;


Krasoblog: Το παρασκήνιο της δράσης των Τούρκων εμπρηστών\nσυμβολίζει και την εθνική ανάσταση του κουρδικού στοιχείου.\nΔείτε το video με όλες τις αποκαλύψεις για την υπόθεση:\nΟ λαθρέμπορος ναρκωτικών με διπλωματικό διαβατήριο\nΠολλά χρόνια πριν, προς τα τέλη της δεκαετίας του '90 και μετά την αποκάλυψη των παραμέτρων του σκανδάλου «Σουσουρλούκ», συλλαμβάνεται στην Τουρκία ένας γνωστός λαθρέμπορος ναρκωτικών. Πρόκειται για τον Αλαϊτίν Τσακιτζή. Κατά τη σύλληψή του, βρίσκονται στην κατοχή του διπλωματικό διαβατήριο καθώς και χαρτονομίσματα σε δραχμές.\nΟ Τσακιτζή εκείνην την περίοδο καταζητείται διεθνώς με κόκκινο δελτίο της INTERPOL. Αποδεικνύεται ότι, παρά τις απαγορεύσεις, ο Τσακιτζή πηγαινοερχόταν μεταξύ των τουρκικών ακτών και των ελληνικών νησιών του Ανατολικού Αιγαίου.\nΟ Τσακιτζή δεν ήθελε και πολύ, προκειμένου να αποκαλύψει πως παράλληλα με το λαθρεμπόριο ναρκωτικών αναλάμβανε να κάψει τα δάση στη Σάμο, τη Ρόδο, την Κώ και τη Χίο.\nΟι αποκαλύψεις του Τσακιτζή αποτέλεσαν και τις πρώτες απτές αποδείξεις για τη μεθοδική δραστηριοποίηση των μυστικών υπηρεσιών της Τουρκίας σε αυτόν τον άγνωστο πόλεμο, με επίκεντρο την εκδήλωση πυρκαγιών σε ελληνικό έδαφος.


About us - Texnotopia\nΗ Τεχνοτοπία δίνει λύσεις από τον αρχικό σχεδιασμό μηχανοργάνωσης της επιχείρησης σας, μέχρι και την υλοποίηση – συντήρηση του τοπικού σας δικτύου υπολογιστών και των προγραμμάτων. Σύμβουλοι τεχνολογίας μπορούν να συζητήσουν μαζί σας για να βρουν την καλύτερη λύση.\nTo τεχνικό τμήμα της εταιρείας προσφέρει υπηρεσίες υποστήριξης και μηχανοργάνωσης σε εταιρείες και ιδιώτες. Άμεσα με χρήση λογισμικού απομακρυσμένης πρόσβασης ή με φυσική παρουσία όταν οι ανάγκες επίλυσης του τεχνικού θέματος το απαιτούν. Tο τεχνικό τμήμα διαθέτει και συνεργεία εγκαταστάσεων για μικροκυματικές ζεύξεις [Link], τοποθέτηση τηλεπικοινωνιακών δικτύων – VOIP τηλεφωνικών κέντρων, και ανάπτυξη δομημένης καλωδίωσης.\nΤμήμα ανάπτυξης λογισμικού\nH ομάδα ανάπτυξης λογισμικού δημιουργεί αποτελεσματικές λύσεις με τις πιο σύγχρονες τεχνολογίες. Για την ανάπτυξη εφαρμογών, χρησιμοποιούμε εξειδικευμένα εργαλεία της Microsoft, αλλά και Οpen Source λύσεις. Μαζί με τον πελάτη αναλύουμε τις ανάγκες και τους σκοπούς κατασκευής νέων applications ή εξειδικευμένου Software και επιλέγουμε τις τεχνολογίες που θα χρησιμοποιηθούν. Στην ομάδα ανάπτυξης λογισμικού, χρησιμοποιούμε Αgile μεθοδολογίες και συγκεκριμένα Scrumban (Scrum + Kanban), για μεγιστοποίηση της απόδοσης, και αυστηρή τήρηση των χρονοδιαγραμμάτων. Συνδυάζοντας την τεχνολογία με τη σωστή προσέγγιση στη διαχείριση έργων, δημιουργούμε εργαλεία για τους πελάτες μας, με βάση τις ανάγκες και το επιχειρηματικό τους μοντέλο.


ΙΕΡΕΑΣ ΤΗΣ ΑΝΑΤΟΛΙΚΗΣ ΕΚΚΛΗΣΙΑΣ: ΤΑΤΙΑΝΑ ΜΠΟΥΚΤΟΓΙΑΡΟΒΑ: όταν ο άνθρωπος γίνεται τσίχλα και η τσίχλα δηλητήριο...\nΤΑΤΙΑΝΑ ΜΠΟΥΚΤΟΓΙΑΡΟΒΑ: όταν ο άνθρωπος γίνεται τσίχλα και η τσίχλα δηλητήριο...\nΗ αμαρτία γεννά τον θάνατο. Αυτή είναι μια αλάνθαστη δογματική αλήθεια. Μια ηθική αλήθεια και πραγματικότητα πέρα από ηθικολογίες, συμβάσεις και taboo.\nΜπορεί η αμαρτία να είναι αποδεκτή σαν καθεστώς, η εκμηδένιση και η εκμετάλλευση του ανθρώπου, πράγμα αυτονόητο για την προοδευμένη κοινωνία μας.Πράγμα συνηθισμένο και καθημερινό. Με το οποίο ο άνθρωπος βολεύεται, πορεύεται και πραγματώνεται. Όταν όμως φτάσεις στο κατακάθι του ποτηριού, το γεμάτο με άκρατο ηδονικό οίνο, το φαρμάκι θα σε κατακάψει και θα σε εξοντώσει. Και τότε μην ψάχνεις για ενόχους. Θα έχεις διαπράξει την πιό κοινή και την πιο ανόητη αυτοχειρία.\nΔεν αμνηστεύω την ιερόδουλο για την πράξη της. Κυρίως γιατί απ'οτι φαίνεται , μέχρι να αποδειχτεί το αντίθετο, μετέδιδε εις γνώσιν της τον θάνατο. Ίσως σαν μία πράξη σαδιστικής εκδικητικότητας για όλα αυτά τα σάπια κορμιά και τις ανάπηρες ψυχές πού βρώμιζαν το κορμί και την ύπαρξη της.Θύμα του πιο αρχαίου ιού πού ονομάζεται εγκληματική εκδίκηση και ανταπόδοση και θύτης η ίδια.Γνωρίζω όμως με βεβαιότητα ποιός είναι ο ηθικός αυτουργός: και αυτό πέρα από μελοδραματισμούς, συμβάσεις και κοινοτυπίες είναι το σύστημα.\nΈνα άθλιο υποκριτικό σύστημα πού εξαγιάζει την χρησιμότητα της επί χρήμασι πορνείας και του δουλεμπορίου ώς μια ηθική και αυτονόητη εκτόνωση του ατόμου. Ένα σύστημα πού στιγματίζει το πεδίο και αντικείμενο εκτόνωσης ως πορνικό, ενώ αρνείται να αποδώσει τον χαρακτηρισμό του πόρνου στον ίδιο τον πελάτη. Αναρωτιέμαι ποιός είναι ο πραγματικά πόρνος: Αυτός πού αγοράζει κάτι σπουδαίο τόσο φτηνά και κυνικά ή η ίδια σκλάβα ενός διεθνούς κυκλώματος με τις υψηλές προστασίες κάθε θεσμικού και νομίμου φορέα. Η ευνομούμενη κοινωνία αμνηστεύει όλους αυτούς τους ευυπόληπτους πολίτες (γεροτράγους με εθισμό και ανόητους νεαρούς πού οφείλουν να αποδείξουν την αρρενωπότητα τους σε εξ ίσου ηλίθιους πατεράδες και φίλους) και τους θυματοποιεί όταν συμβεί το μοιραίον και δαιμονοποιεί τις πόρνες.Βέβαια, πριν από το μοιραίο όλα έβαιναν καλώς και κατά τάξιν και όλα ήταν ηθικά, όμορφα και αγγελικά πλασμένα.\nΚάποιοι θα μου προσάψουν μελοδραματική ηθικολογία.Ίσως και πουριτανική υποκρίσια.Παλιότερα, η πορνεία ήταν λίγο πολύ επιλογή( αν και σε αυτό διατηρούμε σκληρές επιφυλάξεις) Σήμερα κυριαρχεί ο νόμος του τράφικινγκ, πού είναι αφάνταστα πιό επικίνδυνος και ανθρωποκτόνος και από αυτόν του AIDS. Και αναρωτιέμαι ποιός είναι ο συντηρητικός, ο υποκριτής και ο εθελότυφλος...\nΌταν ο άνθρωπος καταντά τσίχλα πού μπορείς να την μασήσεις, να την αποχυμώσεις, να την εξουθενώσεις στο χνώτο και στην διάθεση σου και μετά να την φτύσεις και να την πατήσεις στο πάτωμα, έχει δολοφονηθεί η ίδια η ηθική, έχει ήδη διαπραχθεί το έγκλημα.Αλλοίμονο η τσίχλα έγινε εκδικητικό και ύπουλο δηλητήριο.\nΗ μεταμέλεια, η πρόληψη και η έμπρακτη καταδίκη της πορνείας και του δουλεμπορίου είναι η μόνη λύση.\nΌποια επιχειρήματα υπέρ της επί χρήμασι πορνείας, συμπεριλαμβανομένων της επίκλησης δικαιωμάτων αυτοδιάθεσης και της "βιολογικής απεμπλοκής" των κάθε λογής αναπήρων είναι απλά φαρισαϊκές φανφάρες, πού προσβάλουν τον άνθρωπο στο πρόσωπο του.Το υπογάστριο και το οικονομικό συμφέρον, η ασφάλεια της συντήρησης ενός ανθρωποφάγου συστήματος(κυρίως) και άλλα συναφή είναι οι κακοί σύμβουλοι, οι τύραννοι επιβολείς της βολικής ηθικής μας.\nΒέβαια δεν έχει κανείς να περιμένει κάτι καλύτερο από μια κοινωνία εθισμένη και δομημένη πάνω σε κάθε είδους συμβιβασμό, πάνω σε κάθε είδους πορνεία. Δεν ωφελεί να ψάχνεις συναίσθηση και κατανόηση στα Σόδομα, όπου το άσπρο είναι μαύρο και το μαύρο άσπρο.\nΤουλάχιστον η πραγματικότητα του φυσικού θανάτου( ο πνευματικός θάνατος είναι άγνωστη πραγματικότητα για τους περισσότερους) ας κάνει τους πλέον αδύναμους πιο συνετούς...\nΌταν μπλέξεις με τον διάβολο, ο τελευταίος πού θα γελάσει είναι πάντα ο διάβολος...\nΠΡΟΣΘΗΚΗ 2ας Μαΐου: Τί απάνθρωπα εξευτελιστική! Τί υποκριτικά εξευτελιστική η πράξη του κράτους να προβάλλει τα ονόματα και τις φωτογραφίες των φορέων ιερόδουλων στην δημοσιότητα! Τώρα πού πάνε τα ανθρώπινα δικαιώματα και τα προσωπικά δεδομένα κύριοι φαρισαίοι;;; Περίπατο;;;Κρέατα εκθέτετε; Νούμερα; Ή ανθρώπινες υποστάσεις;;;\nΤο απλούστερο πού θα μπορούσαν να κάμουνε(αφού φυσικά τις εντοπίσανε και αυτές οι ίδιες κρατούνται) είναι να προτείνουν σε κάθε επισκέπτη των οίκων ανοχής να πάει να εξεταστεί. Σε κάθε επισκέπτη ανεξαιρέτως, παντός οίκου ανοχής. Τόσο απλά.\nΖούμε (σ)την ρωμαϊκή αρένα!\nΤα ανθρώπινα δικαιώματα και τα προσωπικά δεδομένα τα θυμούνται μόνο κάθε φορά πού θα πρέπει να αλλάξουμε ταυτότητες ή να μην φοράμε δημοσίως σταυρό. Δηλαδή μόνον για... φρικτά εγκλήματα κατά της... δημοκρατίας!!!! O tempora o mores!!!Δεν θά πρεπε να προστατευτούν αυτά τα δυστυχισμένα πλάσματα;Η κοινωνία μας δίνει άσυλο σε παιδεραστές,καννίβαλους και άλλα τέτοια φαινόμενα. Γιατί όχι και σε αυτές; Μήπως επειδή η κοινωνία βλέπει στην πόρνη το ΊΔΙΟ ΤΟ ΕΙΔΩΛΟ ΤΗΣ;


Κορωνοϊός – «Έκρηξη» κρουσμάτων στη χώρα μας, στην εκπνοή του 2021 – «Ποδαρικό» της νέας χρονιάς με περιορισμούς | MEGA TV\nΚορωνοϊός – «Έκρηξη» κρουσμάτων στη χώρα μας, στην εκπνοή του 2021 – «Ποδαρικό» της νέας χρονιάς με περιορισμούς\n<iframe src="https://www.megatv.com/embed/?p=2020571054" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n28.12.2021 | 12:54 Eνσωμάτωση\nΗ επιτροπή των Εμπειρογνωμόνων συνεδριάζει αύριο εκτάκτως, με την εφαρμογή των νέων περιοριστικών μέτρων να φαίνεται πως θα χρειαστεί να επισπευστεί.\nΗ μετάλλαξη Όμικρον δείχνει να κυριαρχεί όλο και περισσότερο, με αποτέλεσμα να εκτοξεύει τον αριθμό των μολύνσεων.\nΧθες ο ΕΟΔΥ κατέγραψε 9.284 νέα κρούσματα, με σχεδόν τα μισά από αυτά να εντοπίζονται στην Αττική. 66 άνθρωποι έχασαν την ζωή τους από τον κορωνοϊό και 629 είναι οι διασωληνωμένοι.\nΟ δείκτης θετικότητας έχει εκτοξευθεί στο 9,76%.\nΓια τα χειρότερα προειδοποιούν οι ειδικοί, με την κορύφωση του πανδημικού κύματος να έρχεται σε δύο εβδομάδες από τώρα, όπως εκτιμά ο καθηγητής Τζανάκης.\nΈντονη ανησυχία δημιουργεί στους επιστήμονες η περίπτωση της Αττικής, που θυμίζει καζάνι που βράζει. Ανά 24ωρο η κατάστασή της χαρακτηρίζεται όλο και πιο επικίνδυνη.\n«Ποδαρικό» με περιορισμούς\nΤο 2022 μπαίνει με αυστηρούς περιορισμούς για να αντέξει το σύστημα υγείας.\nΑπό τις 3 Ιανουαρίου και για δυο εβδομάδες η διπλή μάσκα ή η ενισχυμένη ΚΝ95 καθίσταται υποχρεωτική και για την είσοδο στα super market, αλλά και για τους εργαζόμενους στην εστίαση.\nΜπαρ, εστιατόρια και κέντρα διασκέδασης θα κλείνουν στις 12 τα μεσάνυχτα, δε θα επιτρέπονται όρθιοι πελάτες, και στα τραπέζια θα κάθονται μέχρι 6 άτομα και με τις προβλεπόμενες αποστάσεις.\nΑπό τη επόμενη Δευτέρα επιστρέφει και η τηλεργασία μέχρι και στο 50% για όποια επιχείρηση είναι εφικτό, ενώ αυστηρότεροι γίνονται και οι κανόνες για τα επισκεπτήρια σε δομές φροντίδας ηλικιωμένων και υγείας, καθώς οι επισκέπτες θα πρέπει να έχουν κάνει μοριακό τεστ 48ωρών για να μπορούν να δουν τα συγγενικά και φιλικά τους πρόσωπα.\nΜόλις στο 10% της πληρότητας, ή το πολύ 1.000 θεατές, θα μπαίνουν στα γήπεδα.\nΜέτρα τώρα ζητούν οι ειδικοί\nΟι γιατροί της πρώτης γραμμής ζητούν επίσπευση των μέτρων προκειμένου να αναχαιτιστεί το νέο κύμα της μετάλλαξης Όμικρον.\nΤο ρεβεγιόν της Πρωτοχρονιάς θα πραγματοποιηθεί με τους υπάρχοντες περιορισμούς και ο υπουργός Υγείας περιορίστηκε σε έκκληση στους νεότερους που θα βγουν και θα διασκεδάσουν να αποφύγουν να συναντήσουν γονείς και παππούδες και ιδιαίτερα τους άνω των 60 ετών.


Ανήσυχος Πολίτης Εορδαίας: ΑΥΤΟΕΚΤΙΜΗΣΗ\nΗ επανάσταση, η ενδοσκόπηση, ο ναρκισσισμός και η εξέλιξη είναι τα τέσσερα στάδια από τα οποία περνάμε, προκειμένου να αποκτήσουμε αυτοεκτίμηση και πνευματική ωριμότητα.\nΗ CAROLINE MYSS, στο βιβλίο της ΑΝΑΤΟΜΙΑ ΤΟΥ ΠΝΕΥΜΑΤΟΣ, αναφέρει τα ακόλουθα για την ΑΥΤΟΕΚΤΙΜΗΣΗ :\nΗ αυτοεκτίμηση έγινε δημοφιλής όρος στη δεκαετία του ΄60, μια δεκαετία επανάστασης η οποία επαναπροσδιόρισε τη θέση μας όσον αφορά στην ατομική ενδυνάμωση. Μόνο τότε η αυτοεκτίμηση έγινε αποδεκτή ως ουσιαστικό στοιχείο για την υγεία των γυναικών και των ανδρών και η υγεία επαναπροσδιορίστηκε, έτσι ώστε να συμπεριλαμβάνει την ψυχολογική και πνευματική υγεία πέρα από τη σωματική.\nΚαθεμία από τις επόμενες τρεις δεκαετίες συνέβαλε στη βελτίωση αυτού του καινούργιου ορισμού της αυτοεκτίμησης. Συμβολικά, οι κοινωνικές τάσεις ανάμεσα στις δεκαετίες του 1960 και του 1990 αντανακλούν τα στάδια ανάπτυξης της προσωπικής ενδυνάμωσης από τα οποία περνάμε ως άτομα. Μετά τη δεκαετία του 1960, που ήταν η δεκαετία της επανάστασης, ήρθε η δεκαετία του 1970, η δεκαετία της ενδοσκόπησης. Η ανεπεξέργαστη ενέργεια που απελευθερώθηκε κατά τη δεκαετία του 1960 και η οποία κατέρριψε τα εξωτερικά φράγματα, οδήγησε στο έργο της δεκαετίας του 1970, που ήταν η κατάρριψη των εσωτερικών φραγμών. Αυτή ήταν η δεκαετία που έκανε την ψυχοθεραπεία πασίγνωστη λέξη.\nΗ δεκαετία του 1970 συγχώνευσε δύο νέες ψυχολογικές δυνάμεις. Πρώτον, η υπερβολικά ισχυρή λέξη “εγώ” απελευθερώθηκε από την πουριτανική φυλακή της, όπου το μόνο επιτρεπτό πρόσφυμα ήταν το –ιστής. Αυτή και μόνο η λέξη, εγωιστής, ήταν για αιώνες τόσο σκληρή, ώστε να εμποδίζει τη μεγάλη πλειονότητα των ανθρώπων από το να επιδιώκει οποιαδήποτε μορφή προσωπικής ανάπτυξης. Η δεκαετία του 1970 έκανε τη λέξη εγώ/εαυτός αποδεκτή και χρησιμοποιήθηκε ευρέως ως πρόθεμα – όπως στις λέξεις αυτοθεραπευτικός, αυτογνωσία. Αυτή η απλή μεταστροφή έδωσε στον καθένα μας το κλειδί για το “μυστικό κήπο”, όπου με λίγη βοήθεια, όλοι μας ανακαλύπτουμε ότι πράγματι μπορούμε να πορευτούμε μόνοι μας.\nΌπως ήταν αναμενόμενο, αυτή η γοητεία με τη λέξη εγώ/εαυτός έφτασε στα άκρα. Για να δοκιμάσει το πόσο μακριά μπορεί να μας οδηγήσει η δύναμη των νέων “εαυτών” μας, το θέμα της δεκαετίας του 1980 ήταν η επικέντρωση στον εαυτό μας : ο ναρκισσισμός. Η ναρκισσιστική ατμόσφαιρα μας έκανε να αισθανθούμε ότι μπορούμε ελεύθερα να ικανοποιούμε όλες τις υλικές μας επιθυμίες. Και το κάναμε, σε κάθε ακραία μορφή.\nΠόσο γρήγορα μπορούμε να γίνουμε πλούσιοι ;\nΠόσο γρήγορα μπορούμε να μεταφέρουμε τις πληροφορίες ;\nΠόσο γρήγορα μπορούμε να μετατρέψουμε τον κόσμο μας σε ένα πλανήτη τεχνολογίας ;\nΠόσο γρήγορα μπορούμε να αδυνατήσουμε ;\nΠόσο γρήγορα μπορούμε να θεραπευτούμε ;\nΑκόμα και ο στόχος του να γίνουμε συνειδητοί, που πρώτα ήταν ένα ιερό καθήκον που απαιτούσε επίπονο έργο μετατράπηκε σε κάτι που οι άνθρωποι πίστευαν ότι θα αποκτούσαν μέσα σε μια εβδομάδα, αν πλήρωναν αρκετά χρήματα.\nΕπειδή όμως και η εγωιστική ικανοποίηση των επιθυμιών μας φτάνει κάποτε σε σημείο κορεσμού, από τη στιγμή που μπήκαμε στη δεκαετία του 1990, το εκκρεμές για μια ακόμη φορά κινήθηκε από τον εξωτερικό κόσμο στον εσωτερικό, κατευθύνοντας όλα αυτά τα ενεργειακά πρότυπα προς την προσωπική εξέλιξη. Δηλαδή, άρχισε να δημιουργείται η έννοια ενός εαυτού τόσο ισχυρού, ώστε να είναι “στον κόσμο τούτο αλλά όχι εκ του κόσμου τούτου”, ενός εαυτού που μπορεί να απολαμβάνει τη μεγαλοσύνη του φυσικού κόσμου, χωρίς να επιτρέπει στις διάφορες ψευδαισθήσεις να του αδειάζουν την ψυχή τους.\nΈνας πνευματικά ενήλικος εφαρμόζει, χωρίς επίδειξη, τις εσωτερικές του πνευματικές ιδιότητες στις καθημερινές του αποφάσεις. Οι “πνευματικές” του σκέψεις και δραστηριότητες συνδέονται αναπόσπαστα με τις άλλες πλευρές της ζωής του : όλα γίνονται ένα.


GREEK-ACTIVITY: Tι φοβάται το ..πτώμα; Μην το… σκοτώσουν;\nTι φοβάται το ..πτώμα; Μην το… σκοτώσουν;\nΟ Μάκης Προβατάς επισκέπτεται το σπίτι του Κωνσταντίνου Μητσοτάκη της οδού Αραβαντινού και περιγράφει τα άτομα που γνώρισε και τα αντικείμενα που είδε.\nΤο ραντεβού μας με τον Κωνσταντίνο Μητσοτάκη για να μου δώσει συνέντευξη για το περιοδικό ΙΣΤΟΡΙΑ κανονίστηκε να γίνει την Τετάρτη 1η Απριλίου στην Αραβαντινού 1, στο γνωστό σπίτι της οικογένειας απέναντι από το Καλλιμάρμαρο.\nΤην ώρα που περπατούσα προς τα εκεί άρχισα επί τούτου να φαντάζομαι τι θα συναντήσω: Πώς θα είναι οι άνθρωποι της Ασφάλειας του; πως θα μοιάζουν οι άνθρωποι εκεί μέσα; πως θα είναι ο χώρος; Τι βιβλία θα καταλάβω ότι διαβάζει; Και κυρίως πως θα είναι ο ίδιος;\nΜόλις έφτασα στην είσοδο πετάχτηκαν τέσσερις μαυροπουκαμισάδες, οι τρεις είχαν μουστάκια ο τέταρτος ήταν αμούστακος. Όταν τους είπα ότι είχα ραντεβού με τον πρόεδρο κάλεσαν με ενδοσυνεννόηση δυο άλλους μαυροπουκαμισάδες, οι οποίοι βγήκαν στην είσοδο και με παρέλαβαν. Ανέβηκα τις σκάλες έχοντας τον έναν να προηγείται και τον άλλον να με ακολουθεί. Μόλις φτάσαμε στην επάνω πόρτα, που ήταν φανερά η κυρία είσοδος, ο ένας πάτησε έναν 16ψήφιο κωδικό και μπήκαμε μέσα. Με οδήγησαν σε έναν χώρο που μάλλον ήταν βιβλιοθήκη και ευγενικά με κρητική προφορά μου είπαν να καθίσω στη μοναδική καρέκλα που βρισκόταν στη μέση του δωματίου. Περίμενα περίπου δέκα λεπτά, και καθώς ο ένας από τους δυο στεκόταν όρθιος στη πόρτα, μπόρεσα να δω μόνο τους τίτλους των βιβλίων και τους συγγραφείς: Μακιαβέλι ‘Ο Ηγεμών’. ‘Η Αποστασία σε κίνδυνο’ . Live and Let Die (Ian Fleming). Μετά από λίγα λεπτά αναμονής μπήκε στο δωμάτιο ο δεύτερος μαυροπουκαμισάς που με είχε ανεβάσει στο σπίτι, και μου είπε κάπως κοφτά ομολογώ «ακολούθησε με». Αρχίσαμε να περπατάμε σε κάτι διαδρόμους και να περνάμε από συρόμενες πόρτες, όπου καταλάβαινα πέρα από κάθε αμφιβολία ότι πλησιάζαμε το γραφείο του προέδρου αφού αυξανόταν πολύ ο αριθμός των μαυροπουκαμισάδων που στέκονταν όρθιοι δεξιά και αριστερά. «Τι τραβάω αριστερός άνθρωπος;» σκεφτόμουν. Οι τοίχοι ήταν βαμμένοι σε ένα ζεστό κόκκινο χρώμα και το ταβάνι είχε κρεμασμένους πολύ μεγάλους πολυελαίους. Κάποια στιγμή κοντοσταθήκαμε έξω από μια τεράστια συρόμενη πόρτα και ο ‘οδηγός’ μου την χτύπησε μάλλον συνθηματικά (δεν παίρνω όρκο).\nΜπήκαμε μέσα και ένας που έμοιαζε πιο φρουρός από όλους τους προηγούμενους με ρώτησε πολύ ευγενικά «κύριε Προβατά, τι έχετε στην τσάντα σας; Έτσι τυπικά ρωτάω». Του είπα για τα δυο κασετοφωνάκια, το στυλό και ένα δώρο για τον πρόεδρο. «Δώστε μου το δώρο. Θα του το δώσω εγώ». Φυσικά του το έδωσα και μετά έκανε νόημα σε δυο γλυκύτατους δυομισάμετρους τύπους οι οποίοι με οδήγησαν μπροστά στον πρόεδρο… εκείνη ακριβώς τη στιγμή έφτανα αληθινά μπροστά στην είσοδο της Αραβαντινού 1. Ένας νεαρός της ασφάλειας με άσπρο πουκάμισο βγήκε από το τύπου κουβούκλιο της εισόδου «Παρακαλώ». «Προβατάς λέγομαι. Έχω ραντεβού με τον Πρόεδρο για μια συνέντευξη». Καθώς η εξώπορτα ήταν ανοιχτή μου έδειξε με το χέρι την εσωτερική σκάλα «Ανεβείτε τη σκάλα και χτυπήστε το κουδούνι της πόρτας. Θα ανοίξουν». Την πόρτα την άνοιξε ένας ευγενέστατος κύριος ο οποίος μόλις του είπα ποιος είμαι μου είπε «μπορείτε να περιμένετε για λίγο;». Με οδήγησε σε ένα δωμάτιο που μάλλον ήταν ή βιβλιοθήκη, και με ελαφριά κρητική προφορά μου είπε να καθίσω. Αυτό το δωμάτιο βλέπει προς το Καλλιμάρμαρο και κοίταξα για λίγο έξω από το παράθυρο, αφού απέξω προς το παράθυρο έχω κοιτάξει όπως και πολλοί αθηναίοι φαντάζομαι δεκάδες φορές. Τα δέκα λεπτά που χρειάστηκε να περιμένω πέρασαν τρεις διαφορετικοί άνθρωποι οι οποίοι βλέποντας με μέσα στο δωμάτιο με ρώτησαν αν θέλω νερό, χυμό ή ρακί. Για φαγητό δεν με ρώτησε κανένας. Από περιέργεια είδα όλους τους τίτλους των βιβλίων και τους συγγραφείς.\nΚάποια στιγμή αποφάσισα να περιεργαστώ και το υπόλοιπο σπίτι. Έκανα ανενόχλητα μια γρήγορη βόλτα στους διαδρόμους και είδα δω δυο τρία γραφεία στα οποία δούλευαν κάποιοι. Ξαναγύρισα στη βιβλιοθήκη και πήρα τηλέφωνο τον Αντώνη: «είμαι στο σπίτι του Κωνσταντίνου Μητσοτάκη και θα είχε πολύ ενδιαφέρον να δεις τα βιβλία του». ΚΚΕ- Επίσημα Κείμενα, ‘ΕΝΑ ΓΑΡΥΦΑΛΛΟ ΠΟΥ ΔΕΝ Τ' ΑΦΗΝΟΥΝ Ν' ΑΝΘΙΣΕΙ’ του Τάσου Δήμου. ‘Το Μέλλον της Δημοκρατίας’του Norberto Bobbio, ‘Kapitalismustheorie in der DDR’ τηςMargaret Wirth… Εκείνη τη στιγμή εμφανίστηκε στην ανοιχτή πόρτα ο κύριος που με είχε υποδεχτεί πριν. «Πάμε; Ο πρόεδρος σας περιμένει». Μου έδειξε στο βάθος μια συρόμενη πόρτα η οποία ήταν ανοιχτή γιατί μόλις είχε βγει και έφευγε ο γνωστός όλα αυτά τα χρόνια σωματοφύλακας του Μητσοτάκη. Ο διάδρομος κάτω από τη μοκέτα μάλλον είναι ξύλινος και στους τοίχους υπάρχουν αρκετά καδράκια τα περισσότερα από τοπία της Κρήτης απ’ όσο πρόλαβα να δω. Μπαίνοντας στο γραφείο του Μητσοτάκη ο δικός μου που πήγαινε μπροστά μου έδειξε δεξιά στο βάθος «Περάστε πρώτος», μου είπε. Στα 5 μέτρα είδα τον Μητσοτάκη να κάθεται στο γραφείο του και να χαμογελάει. Δεν υπήρχε κανένας άλλος στον χώρο. Παρ’ όλη την ηλικία του κάνει και σφιχτή χειραψία… «Μπορείτε να με ρωτήσετε ελεύθερα ότι θέλετε». Η συνέντευξη είχε αρχίσει.ixnos.\nΠοιος πληρώνει όλους αυτούς τους μπράβους μαυροπουκαμισάδες; O “φτωχός” Μητσοτάκης;\nστις 4:10:00 μ.μ. Ετικέτες ΕΛΛΗΝΙΚΗ ΠΟΛΙΤΙΚΗ


Στα 56 εκατ. ευρώ τα καθαρά κέρδη για τον ΟΤΕ το πρώτο τρίμηνο | Η ΚΑΘΗΜΕΡΙΝΗ\n9 Μαΐου, 2014 09.05.2014 • 10:06\nΘετική χαρακτηρίζεται η πορεία των οικονομικών αποτελεσμάτων του ομίλου ΟΤΕ στο πρώτο τρίμηνο του 2014. Τα ενοποιημένα έσοδα για δεύτερο συνεχές τρίμηνο παρέμειναν σταθερά στα 964 εκατ. ευρώ, ενώ τα προσαρμοσμένα καθαρά κέρδη εμφάνισαν αύξηση κατά 9,5%. Σε ονομαστικές τιμές, τα καθαρά κέρδη υποχώρησαν κατά 66% και ανήλθαν σε 56 εκατ. ευρώ. Ο ΟΤΕ, ωστόσο, απέδωσε την κάμψη αυτή σε έκτακτες επιδράσεις, συνολικού ύψους 116 εκατ. ευρώ.\nΠρόκειται για το το έσοδο ύψους 65,7 εκατ. ευρώ που προέκυψε από την πώληση της HellasSat πέρσι (26/3/2013) και της θετικής επίδρασης ύψους 50 εκατ. ευρώ που προήλθε από την επαναμέτρηση της αναβαλλόμενης φορολογικής θέσης της εταιρείας στο α΄ τρίμηνο της περασμένης χρονιάς. Τέλος, τα λειτουργικά κέρδη (EBITDA) του ομίλου, παρουσίασαν οριακή κάμψη κατά 3% στα 331 εκατ. ευρώ. Η διοίκηση της εταιρείας εμφανίσθηκε συγκρατημένα αισιόδοξη. «Το έτος ξεκίνησε με ένα αποδοτικό πρώτο τρίμηνο, συνεχίζοντας τις θετικές επιδόσεις από την αρχή του προηγούμενου έτους», σχολίασε ο πρόεδρος και διευθύνων σύμβουλος του ΟΤΕ.\nΟ ίδιος σημείωσε ότι οι νέες επενδύσεις που θα πραγματοποιηθούν και η ανανέωση του προσωπικού τους, θα στηρίξουν στη συνέχεια την πορεία του ομίλου. «Εντείνουμε τις επενδύσεις σε δίκτυα και περιεχόμενο, αναπτύσσοντας τις τηλεπικοινωνιακές υποδομές στις αγορές μας» είπε ο κ. Τσαμάζ, προσθέτοντας ότι είναι πεπεισμένος, «ότι αυτές οι πρωτοβουλίες θα στηρίξουν τα έσοδα και την κερδοφορία μας και το 2014». Σύμφωνα με τον ΟΤΕ, οι θετικές επιδόσεις στο α΄ τρίμηνο οφείλονται αφενός στη θετική πορεία της σταθερής τηλεφωνίας (κυρίως στη Ρουμανία), αφετέρου δε στην επιβράδυνση του ρυθμού κάμψης της κινητής. Θετικά συνέδραμε και η μείωση του προσωπικού, κατά περίπου 5.000 εργαζόμενους στον όμιλο και κατά περίπου 2.000 στη μητρική εταιρεία. Ακόμη θετική επίδραση έχει η ανάπτυξη των νέων πηγών εσόδων όπως είναι η συνδρομητική τηλεόραση.\nΟ οργανισμός ανακοίνωσε 279.000 συνδρομητές της υπηρεσίας ΟΤΕ TV στην Ελλάδα, αριθμός αυξημένος κατά 87% σε σχέση με το τέλος α΄ τριμήνου 2013. Επίσης ο οργανισμός αύξησε κατά 5,4% σε ετήσια βάση τους ευρυζωνικούς συνδρομητές του οι οποίοι ανήλθαν σε 1,28 εκατομμύρια. Πάντως, η αγορά χθες αντέδρασε αρνητικά στις ανακοινώσεις του ΟΤΕ. Η τιμή της μετοχής υποχώρησε κατά περίπου 5,5%.


Όταν οι Obama διαβάζουν παιδικά βιβλία και αστειεύονται | Ladiesbook\nΌταν οι Obama διαβάζουν παιδικά βιβλία και αστειεύονται\nΕίναι από τα πιο γνωστά ζευγάρια στο κόσμο. Όταν τα φώτα του Λευκού Οίκου έκλεισαν γι αυτούς, στράφηκαν στην άμεση επικοινωνία με το πολυπληθές κοινό τους μέσα από βιβλία που έγινα best sellers, καλοπληρωμένες ομιλίες σε μεγάλα πανεπιστήμια και τώρα στρέφονται στα παιδιά.\nΟι Obama, ο Barack και η Michelle συστήνονται στο νέο τους κοινό μέσα από τον λογαριασμό τους στο Instagram και διαβάζουν παιδικές ιστορίες.\nΤην αρχή έκανε η Michelle μέσα στην κρίση του κορονοϊού, όπου σε συνεργασία με έναν εκδοτικό οίκο καθιέρωσε το Mondays with Michelle όπου διάβαζε παραμύθια στα παιδιά.\nΤώρα, η συνεργασία τους με την Δημόσια Βιβλιοθήκη του Chicago, τους φέρνει στις οθόνες μας με το “Live From the Library” , με αφορμή τη νέα πτέρυγα της βιβλιοθήκης που θα στεγαστεί στο Προεδρικό Μουσείο του Obama.\nΤο εικονογραφημένο βιβλίο που διάλεξαν, είναι το “The Word Collector” από τον Peter H. Reynolds, ένα από τα αγαπημένα της πρώην Πρώτης κυρίας, όπου ένα αγόρι με το όνομα Jerome, συλλέγει λέξεις.\nΗ βιβλιοθήκη του Σικάγο είναι ένας αγαπημένος προορισμός και των δύο καθώς μεγάλωσαν στην πόλη, ενώ το πατρικό σπίτι της Michelle στο South Side είναι κοντά στην βιβλιοθήκη. Όταν ήταν 4 μόλις χρόνων πήγε για πρώτη φορά στη βιβλιοθήκη και όπως είπε «η κάρτα της βιβλιοθήκης μου ήταν ένα κλειδί που ξεκλείδωσε έναν κόσμο γνώσεων και εμπειριών».\n«Με επαναφέρει στο να είμαι μικρό παιδί, περνώντας μέσα από τις στοίβες στη βιβλιοθήκη της γειτονιάς μας, ανακαλύπτοντας νέους κόσμους και χάνοντας τη μαγεία των λέξεων και ελπίζω εσείς και τα παιδιά σας να το απολαύσετε» είπε η Michelle. Απευθυνόμενη στον Barack του είπε ότι του μοιάζει λίγο ο Jerome… στα αυτιά» με τον πρώην πρόεδρο να παραδέχεται ότι «πράγματι τα δικά μου είναι λίγο μεγαλύτερα».\nΜοναδικά έργα τέχνης του Μουσείου Γουλανδρή ... από το σαλόνι σας


ΑΕΚ: Αλλιώς την άφησε κι αλλιώς την βρίσκει ο Τσάβι Ρόκα | Goal News Cy\nGOALΑΕΚ: Αλλιώς την άφησε κι αλλιώς την βρίσκει ο Τσάβι Ρόκα\nΑΕΚ: Αλλιώς την άφησε κι αλλιώς την βρίσκει ο Τσάβι Ρόκα\nΥπό το βλέμμα του Τσάβι Ρόκα η ΑΕΚ ηττήθηκε 2-0 από τον Απόλλωνα στην «Αρένα» για την 3η αγωνιστική της δεύτερης φάσης του πρωταθλήματος. Οι Λαρνακείς πλήρωσαν τα λάθη τους και ηττήθηκαν για ενδέκατη φορά στη φετινή σεζόν και πέμπτη στην «Αρένα» σε πρωτάθλημα και κύπελλο.\nΗ ομάδα του Σωφρόνη Αυγουστή δεν εκμεταλλεύθηκε το καλό διάστημα που είχε στο παιχνίδι, αφού στο πρώτο ημίχρονο κυριάρχησε του αντιπάλου και της έλειψε μόνο το γκολ. Στο 38’ από το… πουθενά βρέθηκε να χάνει (μετά το γλίστρημα του Μοϊσόφ) και ακολούθως την… πήρε το ποτάμι. Ο Μολ απέκρουσε το πέναλτι του Ντιγκινί στο 50’, όμως αντί να επιδράσει θετικά για την ΑΕΚ οι Λαρνακείς «πιάστηκαν» στον ύπνο δύο λεπτά αργότερα. Ο Νταμπό αδικαιολόγητα αμαρκάριστος έφυγε σε τετ α τετ με τον Μολ μετά από μακρινή μπαλιά, ο Μοϊσόφ γλίστρησε (ξανά) και το 2-0 «σκότωσε» τις ελπίδες των κιτρινοπράσινων για θετικό αποτέλεσμα.\nΟ Ισπανός Τεχνικός Διευθυντής όταν αποχώρησε το Καλοκαίρι του 2018 άφησε την ΑΕΚ τροπαιούχα, με την κατάκτηση του δεύτερου κυπέλλου στην ιστορία της και δομημένη σε στέρεες βάσεις. Σχεδόν τρία χρόνια μετά αναλαμβάνει μία ομάδα που χρειάζεται, αν όχι ριζικές αλλαγές, γερό ξεσκαρτάρισμα και ποιοτικές προσθήκες για να καταφέρει να επανέλθει σε πρωταγωνιστική πορεία. Η ευθύνη για το «στήσιμο» της φετινής ΑΕΚ δεν ανήκει στον Σωφρόνη Αυγουστή, ο οποίος όμως απέτυχε στις μετεγγραφές του Ιανουαρίου. Απόδειξη αυτού είναι το γεγονός ότι πλην του Μολ κανείς δεν χρησιμοποιείται στο αρχικό σχήμα.\nΧρόνος υπάρχει και μάλιστα μπόλικος ώστε να γίνουν οι κατάλληλες διορθωτικές κινήσεις. Διάθεση και χρήμα από τον Άντρο Καραπατάκη επίσης, όπως και η τεχνογνωσία από τον Τσάβι Ρόκα. Το προζύμι είναι εκεί, όμως από μόνο του δεν εγγυάται επιτυχίες.


Οι 5 κορυφαίες ταινίες του 2020 (Μέχρι τώρα;) -\nΑρχική Ψυχαγωγία Οι 5 κορυφαίες ταινίες του 2020 (Μέχρι τώρα;)\nΣίγουρα το πιο φτωχό, από πλευράς ταινιών έτος εδώ και πολλές δεκαετίες. Το 2020 ελάχιστα φιλμ βγήκαν στις αίθουσες με τους περισσότερους παραγωγούς να στρέφονται σε λύσεις Streaming,(Netflix, Amazon κλπ.) φυσικά λόγω Covid-19.\nΠαρά τον μικρότερο αριθμό ταινιών που είδαμε φέτος πάντως, υπήρξαν αρκετές αξιόλογες δουλειές. Στην παρακάτω λίστα θα δείτε 5 από αυτές.\n*Disclaimer, ο όρος κορυφαία ταινία στον τίτλο είναι καθαρά προσωπικός και προφανώς δεν βασίζεται σε αντικειμενικά κριτήρια αλλά στο γούστο του καθενός, στην προκειμένη περίπτωση του δικού μου.\nΜοναδικό στο είδος του την φετινή χρονιά, το φιλμ της Hittman αποθεώθηκε από τους κριτικούς κερδίζοντας μια ντουζίνα βραβεία (Ασημένια Άρκτος στο Φεστιβάλ του Βερολίνου, βραβείο δραματικής ταινίας στο Sundance κ.α).\nΜια ανεπιθύμητη εγκυμοσύνη και δυο φίλες που φεύγουν από την επαρχιακή τους πόλη προκειμένου να βρουν λύση. Μικρή πλοκή, μικρή παραγωγή αλλά τεράστια σε συναισθήματα ταινία. Ένα «αθόρυβο» διαμαντάκι που σκάει σαν γροθιά στο στομάχι.\nΤου Bryan Bertino\nΜια από τις πιο υποβλητικές ταινίες τρόμου των τελευταίων ετών, από τον σκηνοθέτη του The Strangers και του Blackcoats Daughter.\nΔυο αδέλφια επιστρέφουν στο πατρικό τους σπίτι για να δουν τον πατέρα τους που βρίσκεται σε κώμα και την μητέρα τους που δείχνει να χάνει τον έλεγχο. Το τι ακολουθεί είναι βγαλμένο από τον χειρότερο εφιάλτη τους. Ένα πραγματικό «δώρο» από τον Bertino στους φαν του horror σινεμά.\nΊσως η μεγαλύτερη έκπληξη της χρονιάς, το Invisible Man απεδείχθει πολύ ανώτερο από ότι μας είχαν υποσχεθεί τα trailer ή το promotion.\nΗ εξαιρετική Elizabeth Moss, υποδύεται μια γυναίκα σε μια σχέση που την καταπιέζει. Ο σύντροφος της θα φύγει από την ζωή(;) αλλά με κάποιο τρόπο δεν σταματά να την παρενοχλεί. Η ίδια προσπαθεί να πείσει τους πάντες για το ότι κάτι συμβαίνει, αλλά ο περίγυρος αδυνατεί να την πιστέψει. Σε οποιαδήποτε άλλη χρονιά το φιλμ του Whannell δύσκολα θα έμπαινε σε αυτή την λίστα, αλλά ακόμη και έτσι μιλάμε για το πιο συνταρακτικό θρίλερ της φετινής σεζόν.\nΟ Nolan είναι αδιαμφισβήτητα ένας από τους κορυφαίους σκηνοθέτες όλων τον εποχών, φέτος όμως εκτός του ότι παρέδωσε μια ακόμη εξαιρετική sci-fi πανδαισία, κέρδισε και λίγο ακόμη από τον σεβασμό μας, για το ρίσκο του να βγάλει την ταινία του στις αίθουσα εν μέσω πανδημίας.\nΈνας agent της CIA επιλέγεται για μια μυστική αποστολή που προσπαθεί να αποτρέψει μια σύγκρουση που έρχεται από το μέλλον.\nΤο Tenet είναι η πιο φιλόδοξη ιδέα του Βρετανού σκηνοθέτη και σίγουρα η πιο πολύπλοκη, αλλά ακόμη και έτσι είναι μια πραγματική κινηματογραφική εμπειρία .\nΤου Aaron Sorkin\nΗ ταινία του Sorkin μοιάζει με όαση, σε μια δυστοπική για το σινεμά χρονιά, στην οποία οι πραγματικά συναρπαστικές ταινίες είναι μετρημένες στα δάχτυλα.\nΠρόκειται για την πραγματική ιστορία των διαδηλωτών που συνελήφθησαν και δικάστηκαν στο Σικάγο το 1968, λόγω επεισοδίων και συγκρούσεων με την αστυνομία.\nΤο στοιχείο που κάνει το φιλμ του Σόρκιν να ξεχωρίζει από την μέση «Oscar-bait» βασισμένη σε αληθινά γεγονότα παραγωγή, είναι το εύρος συναισθημάτων που βγάζει από ένα κατά τα αλλά απλοϊκό σενάριο.\nΚωμωδία, δράμα και συγκίνηση εναλλάσσονται από την μια σκηνή στην άλλη σε ένα συναισθηματικό roller coaster που δεν βαλτώνει ποτέ(μιλάμε και για 2 ώρες και βάλε ταινία δικαστηρίου) και ταυτόχρονα αποδίδει φόρο τιμής στα πρόσωπα που σκιαγραφεί.


14 Ιανουαρίου 2022063\nΣήμερα (14.01.2022) τα συναρμόδια υπουργεία Οικονομικών και Εργασίας θα ανακοινώσουν ένα απόλυτα στοχευμένο πακέτο μέτρων που θα αφορά τις επιχειρήσεις εκείνες που πλήττονται από τα περιοριστικά μέτρα που, λόγω της μετάλλαξης Όμικρον, ανακοινώθηκαν λίγο πριν τα Χριστούγεννα.\nΤο πακέτο θα αφορά τόσο εκείνες τις επιχειρήσεις που δέχθηκαν άμεσα το πλήγμα, όσο και έμμεσα.\nΌμως η προσπάθεια που καταβάλλεται για την άμβλυνση των επιπτώσεων δεν πρόκειται να σταματήσει εκεί. Ήδη μετά από την ανακοίνωση των μέτρων για τον περιορισμό των επιπτώσεων σε νοικοκυριά και επιχειρήσεις από την υπέρμετρη αύξηση του ενεργειακού κόστους, έρχονται μία σειρά ακόμη παρεμβάσεων που δρομολογούνται για το επόμενο διάστημα που ως κύριο στόχο θα έχει την αύξηση του διαθέσιμου εισοδήματος.\nΣημαντικό ρόλο σε αυτό αναμένεται να διαδραματίσει η δρομολογούμενη διπλή αύξηση του κατώτατου μισθού από την 1η Μαΐου, που ανακοίνωσε χθες ο πρωθυπουργός. Μία αύξηση που σύμφωνα με τις πληροφορίες θα φτάσει τον κατώτατο μισθό στα 703 ευρώ.\nΟι διαδικασίες για την αύξηση του κατώτατου μισθού θα ξεκινήσουν άμεσα. Οι υπάρχουσες πληροφορίες είναι ότι θα χορηγηθεί τελικά επιπλέον αύξηση περίπου 6%, πέραν του 2% που ήδη χορηγείται από την 1η Ιανουαρίου του νέου έτους.\nΕπίσης ένας άλλος άξονας είναι οι φορολογικές υποχρεώσεις. Ήδη δρομολογούνται παρεμβάσεις σε ό,τι αφορά στα κορωνοχρέη, αλλά και την επιστρεπτέα.\nΑς πάρουμε τα πράγματα με την σειρά. Χθες ο πρωθυπουργός Κυριάκος Μητσοτάκης σε συνέντευξη που παραχώρησε στην εκπομπή «Ενώπιος – Ενωπίω», είπε ότι σήμερα ανακοινώνονται νέα μέτρα στήριξης για εργαζόμενους και επιχειρήσεις που επλήγησαν από το τελευταίο κύμα του κορονοϊού, τονίζοντας, μεταξύ άλλων, ότι «επιχειρήσεις που έχουν υποστεί ζημιά θα έχουν τη δυνατότητα για δύο εβδομάδες σε πρώτη φάση -εκτιμούμε ότι τα μέτρα δεν θα χρειαστεί να τα κρατήσουμε περισσότερο- να βάλουν το 25% των εργαζομένων τους σε καθεστώς αναστολής».\n«Αύριο (σ.σ. σήμερα) τα συναρμόδια υπουργεία Οικονομίας και Εργασίας θα ανακοινώσουν ένα νέο πλαίσιο στήριξης επιχειρήσεων και εργαζομένων σε κλάδους οι οποίοι επλήγησαν από αυτό που συνέβη από την Πρωτοχρονιά και μετά» τόνισε χαρακτηριστικά.\n«Αναφέρομαι και στους κλάδους του πολιτισμού και του κλάδου της εστίασης που έχουν υποστεί μια ζημιά θα έχουν τη δυνατότητα για δύο εβδομάδες σε πρώτη φάση -εκτιμούμε ότι τα μέτρα δεν χρειαστεί να τα κρατήσουμε περισσότερο-να βάλουν το 25% των εργαζομένων τους σε καθεστώς αναστολής άρα να πληρώνονται από το κράτος», ανέφερε χαρακτηριστικά ο πρωθυπουργός.\nΈνα βήμα πιο πέρα πήγε ο υπουργός Οικονομικών, Χρήστος Σταϊκούρας, που μιλώντας στον Alpha είπε ότι από σήμερα και μέχρι 31 Ιανουαρίου στους λίγους κλάδους που έχουν ενταχθεί στο καθεστώς αναστολής συμβάσεων εργασίας για το 100% των εργαζομένων θα προστεθούν θέατρα και παιδότοποι, ενώ για την ίδια περίοδο (14/1-31/1/2022) θα μπορούν να θέσουν σε αναστολή εργασίας το 25% των εργαζομένων τους επιχειρήσεις των κλάδων εστίασης, πολιτισμού, αθλητισμού, γυμναστήρια και ξενοδοχεία.\nΣύμφωνα με τις πληροφορίες θα ανακοινωθούν:\nΘα ενταχθούν περισσότεροι ΚΑΔ, από τους κλάδους ψυχαγωγίας και πολιτισμού που επλήγησαν από τα μέτρα. Οι επιχειρήσεις της εστίασης και άλλων κλάδων θα μπορούν να θέσουν σε αναστολή περίπου το 25% των εργαζόμενων τους για διάστημα δύο εβδομάδων, από αύριο και έως το τέλος του μήνα. Οι εργαζόμενοι θα λάβουν αναλογία της αποζημίωσης των 534 ευρώ για το διάστημα που θα ανασταλεί η σύμβαση τους.\nΑναστολή των φορολογικών και ασφαλιστικών υποχρεώσεων, ρυθμισμένων ή νέων ασφαλιστικών που έχουν προθεσμία πληρωμή το τέλος Ιανουαρίου.\nΑπό εκεί και πέρα αναμένεται να δοθεί παράταση για την ένταξη στην ρύθμιση χρεών για κορονοχρέη. Είναι πιθανό η παράταση να είναι γενναία και να φτάνει μέχρι και το καλοκαίρι. Σημειώνεται ότι οι οφειλέτες μπορούν να επιλέξουν αποπληρωμή των κορονοχρεών σε έως 36 μηνιαίες δόσεις χωρίς τόκο, ή 72 δόσεις με επιτόκιο 2,5%.\nΕπίσης θα ανακοινωθεί η νομοθετική ρύθμιση που θα προβλέπει άδειες των εργαζομένων γονέων με παιδιά – μαθητές που νοσούν από κορονοϊό. Η σχετική ρύθμιση αναμένεται να έχει αναδρομική ισχύ ώστε σε αυτή να συμπεριληφθούν και οι γονείς που χρεώθηκαν ημέρες από την τακτική τους άδεια από το άνοιγμα των σχολείων την περασμένη Δευτέρα.\nΠαράλληλα στο τραπέζι έχει πέσει το ενδεχόμενο διαγραφής των χρεώσεων ΥΚΩ για τις επιχειρήσεις. Τον περασμένο Δεκέμβριο ανακοινώθηκε πάγωμα των συγκεκριμένων χρεώσεων για τις επιχειρήσεις για το διάστημα Νοεμβρίου – Μαρτίου και οι πληροφορίες αναφέρουν πως σχεδιάζεται διαγραφή των χρεώσεων συνολικού ύψους 63 εκατ. ευρώ προκειμένου να δοθεί έξτρα «ανάσα» στις επιχειρήσεις.\nΜητσοτάκης: Το κοινωνικό πακέτο, η μεταρρυθμιστική ατζέντα και το προοδευτικό κέντρο\n21 Μαΐου 20190381\n27 Νοεμβρίου 20210270\nΔιακοπή νερού σε Αγ. Αναργύρους και Νέα Δημητριάδα λόγω βλαβών σε αγωγούς\n22 Νοεμβρίου 2021082